Avropa İttifaqı-Azərbaycan Parlament Əməkdaşlıq Komitəsi bürosunun növbədənkənar iclası keçirildi Pravda.az\nMilli Məclisin Mətbuat və ictimaiyyətlə əlaqələr şöbəsindən APA-ya verilən məlumata görə, iclasda Milli Məclisin deputatları-Parlament Əməkdaşlıq Komitəsində Azərbaycan nümayəndə heyətinin rəhbəri, komitənin həmsədri Cavanşir Feyziyev və sədr müavini Erkin Qədirli iştirak ediblər.\nİclasda çıxış edən komitənin həmsədri Cavanşir Feyziyev Ermənistan silahlı qüvvələrinin Azərbaycana təcavüzü barədə məlumat verib. Bildirib ki, sentyabrın 27-dən başlayan silahlı toqquşmalardan bu günədək iki dəfə atəşkəs barədə razılığa gəlinsə də, Ermənistan atəşkəsi pozaraq, Azərbaycanın yaşayış məntəqələrinə raketlərlə hücum edib.\nCavanşir Feyziyev diqqətə çatdırıb ki, Ermənistan öz ərazisindən Azərbaycanın böyük şəhərlərinə raketlər atmaqla Azərbaycanı ona cavab verməyə təhrik edir və beləliklə münaqişəyə üçüncü dövlətləri cəlb etməyə çalışır.\nSonra iclasda çıxış edən Avropa İttifaqı-Azərbaycan Parlament Əməkdaşlıq Komitəsinin həmsədri Marina Kalyurand hər iki tərəfdə insanların həlak olmasından narahatlığını bildirib və tərəfləri atəşi dayandırmağa çağırıb. Həmsədr Paşinyanın iki ölkə Prezidentləri arasında görüş keçirilməsinə etiraz etdiyindən xəbərsiz olduğunu və bu görüşün Ermənistanın maraqlarına uyğun olduğu üçün Ermənistanın məntiqsiz davrandığını qeyd edib.\nİclasda çıxış edən Avropa İttifaqı-Azərbaycan Parlament Əməkdaşlıq Komitəsinin Avropa İttifaqı tərəfdən sədr müavinləri Kosma Zlotovski, Raza Yukneviçiene Dağlıq Qarabağ münaqişəsinin həlli üçün kompromisin və uzunmüddətli strategiyanın vacibliyinə diqqəti çəkiblər. Qeyd olunub ki, Dağlıq Qarabağda ermənilər yaşayır, lakin bu Qarabağın Azərbaycan torpağı olması faktını dəyişmir. Sədr müavinləri tərəfləri münaqişənin danışıqlar yolu ilə həllinə çağırıblar.\nVideokonfrans formatında keçirilən iclasda çıxış edən Avropa İttifaqı-Azərbaycan Parlament Əməkdaşlıq Komitəsinin Azərbaycan tərəfdən sədr müavini, Milli Məclisin deputatı Erkin Qədirli diqqətə çatdırıb ki, Ermənistanın əvvəlki prezidentləri müharibə cinayətkarları idilər, Xocalıda törətdikləri soyqırımı da etiraf etmişdilər və bu gün də Azərbaycanın mülki əhalisinə qarşı soyqırımı davam edir.\nDağlıq Qarabağ münaqişəsinin həllini nəzərdə tutan Madrid prinsiplərinə toxunan Erkin Qədirli qeyd edib ki, Qazaxıstanda keçirilən görüş zamanı Paşinyanın çevrəsində olan məmurlar Madrid prinsiplərini tanımadıqlarını bildirmişdilər, bundan sonra isə Paşinyan “Qarabağ Ermənistandır !” bəyanatı ilə çıxış etmişdi.\nErkin Qədirli çıxışında 2005-ci ildə Avropa Şurası PA tərəfindən qəbul olunmuş 1416 saylı qətnamənin yerinə yetirilməsinin vacibliyindən də danışıb. Bildirib ki, Dağlıq Qarabağda yaşayan ermənilər oranın azərbaycanlı icmasını qəbul etmirlər, bu da münaqişənin həllinə mane olan amillərdən biridir.\nTarix: 22 Oktyabr 2020, 15:04


Dünya ulduzlarının pərəstiş etdiyi 91 yaşlı nənə – FOTO – Xalq.Az\nDünya ulduzlarının pərəstiş etdiyi 91 yaşlı nənə – FOTO\nİnternet dövrü insanlara daha tez məşhur olmağa, daha geniş insan kütlələrinə çatmağa imkan verir.\nBütün dünyada gənclər sosial şəbəkələrdə birdən-birə fenomenə çevrilib, həyatlarını dəyişə bilir. Amma qoca yaşda fenomenə çevrilmək, yəqin ki, ələ düşən şey deyil. Amma hazırda 91 yaşı olan amerikalı nənə bunu bacarıb.\n“İnstagram”da 3.5 milyondan çox izləyicisi olan Helen Elam 2014-cü ilə qədər ABŞ-ın Kentukki ştatının Vako şəhərində sakit bir həyat yaşayırdı. 6 hektarlıq bir ferması olan Helen bağçasına baxan, nəticələrinə qayğı göstərən, hər bazar günü kilsəyə gedən yaşlı bir nənə idi. Bir gün nəticəsi öz paltarlarını geyindirdiyi fotosunu çəkir və nənəsi üçün açdığı “İnstagram” hesabında yerləşdirir. Nənənin bu fotosu internetdə yayılır və o, gənclərdən geri qalmayan tərzi və enerjisi ilə reklam kampaniyalarının sevilən simalarından birinə çevrilir. Daha sonra Rihanna, Mayli Sayrus kimi dünya ulduzları da ona pərəstişkarlıq etməyə başlayır.\nÖzünə “Baddi Vinkl” ləqəbi götürən Helen rəngli, parlaq, ecazkar geyimləri ilə izləyicilərinin sevimlisi olub. Şəkilləri, videoları, tanınmış marka və məşhurlarla iş birliyi ilə sosial şəbəkələrdə əylənməyə və pul qazanmağa davam edir. O, həyat yoldaşının və oğlunun ölümündən sonra gündəlik həyatdakı bu rəngli tərzin onu həyata bağladığını deyir.\nXALQ.AZ onun İnstaqram fotolarını təqdim edir:\nTrampa qarşı sui-qəsd\nLukaşenko ölkəsini tərk etdi\nPolis Makqreqoru saxladı\nÖncəki xəbər Xələfov Jovkva ilə görüşdü\nSonraki xəbər Azərbaycan vətəndaşlarının Çindən təxliyə prosesi başladı


Onlayn iş məsləhətləri | Biznes və İnternet Proqramı | May 2021\nKateqoriya Onlayn iş məsləhətləri\nYouTube dünyanın ən böyük tələb olunan video platformasıdır. Əslində, hər gün YouTube-da 30 milyondan çox ziyarətçi 5 milyard videoya baxır. Daha sonra seyr etmək üçün videoları saxlamaq istəyirsinizsə, YouTube videolarını effektiv şəkildə necə yükləmək lazım olduğunu öyrənməlisiniz. YouTube videolarını MP4, AVI, MPEG və daha çox kimi formatlara yükləyə bilərsiniz.\n2005-ci ildə istifadəyə verildiyi vaxtdan bəri Etsy dünyanın ən böyük onlayn bazar yerlərindən birinə çevrildi. Etsy-də 54 milyon üzvü var, 1.98 milyon Etsy satıcısı olan 35.8 milyon alıcı var. Bundan əlavə, Etsy.com saytında satışa təqdim olunan 50 milyondan çox unikal məhsul var. Etsidə satmağı öyrənmək böyük bir işdir.\n3,5 milyard aktiv sosial media istifadəçisi olan şəxslər və markalar iş qərarlarını sosial mediaya daşıyırlar. Instagram ən böyük sosial media platformalarından biridir və bu məqalə bu il sonra İnstagramınızı necə böyütməyinizi sizə öyrədir. Müvafiq olaraq 1,9 milyard və 2.4 milyard istifadəçisi olan Facebook və YouTube yer üzündəki ən böyük sosial media saytlarıdır.\nBu il böyüməsi və ya ortaya çıxacağı təxmin edilən 11 məzmun marketinq strategiyası topladıq. Dönüşüm nisbətlərində məzmun marketinqi dırmaşma digər metodlardan 6 qat yüksəkdir. Ayrıca, ödənişli axtarışdan daha aşağı nəqliyyat xərcləri və daha uzunmüddətli fayda var. Beləliklə, yeni bir blog açmaq, SEO-nu inkişaf etdirmək və ya hətta uğurlu bir podcast işə salmaq istəsəniz, son məzmun marketinq strategiyalarını başa düşməyiniz vacibdir.\nYeni elektron ticarət biznesinizin marketinqi qətiyyət tələb edir. E-ticarət marketinqi reklam kampaniyalarını sınamaq və çap etmək, dönüşüm üçün səhifələrinizi optimallaşdırmaq, məzmununuzu və SEO strategiyanı təkmilləşdirmək, düzgün büdcəni düzgün taktikaya qoymaq və sərmayə ilə güclü bir gəlir əldə etməkdir. Bir onlayn mağaza işləsəniz, yaxşı xəbər budur ki, son dövrlərdə elektron ticarət statistikası sizin xeyrinizədir: E-ticarət satışlarının 4 dollara düşəcəyi proqnozlaşdırılır.\n2020-ci ildə qonaqlıq blogu: 1 ildə 80+ qonaq yazıları necə yazdım\n"İnsanlar bir şirkətlə dəyərlərini bölüşdüyünə inansalar, markaya sadiq qalacaqlar." - Howard Schultz Cari müştərilərin 20% -nin gələcək qazancınızın 80% -ni idarə edə biləcəyini bilirdinizmi? Budur, daha bir maraqlı statistika - bir şirkətin 80% -i mövcud müştəri bazasının 20% -dən yaranır.\nGeri bağlantılar SEO-nun ayrılmaz hissəsidir. Sıralamanın yaxşılaşdırılmasına gəldikdə iynəni ciddi şəkildə hərəkət etmək istəsəniz, bağlantı qurma strategiyanı planınıza daxil etməlisiniz. Links internetin pul vahidinə bənzəyir. Bunlar bir veb saytdan digərinə Google və digər axtarış motorlarına saytınızın nə qədər nüfuzlu olduğunu söyləyən bir səsvermədir.\nMarkanıza, şirkətinizə və domen adınıza uyğun gələn (eyni zamanda cəlbedici) uyğun bir ad tapmaq çətin ola bilər. Tez-tez yeni bir iş və ya veb sayt açmaq üçün ilk mübarizələrdən biridir. Xoşbəxtlikdən sizə kömək etmək üçün bir ad generatorundan istifadə edə bilərsiniz. Əvvəlcə böyük bir adla qarşılaşırsınız.\nBütün bloggerlər 0-dan 100k-ə qədər qonaqlara mümkün qədər tez getmək istəyirlər. Bloqqerlər üçün SEO, oraya getməyinizə kömək edən ən vacib amildir. Görkəmli məzmun artıq çatmır və Google daha da asanlaşır. Bloqunuzun məzmununu indi sıralamaq üçün uzun formalı, SEO üçün düzgün qurulmuş, istifadəçi niyyətinə uyğun olmalıdır və digər müvafiq, yüksək Domain Authority (DA) saytlarına sahib olmalıdır.\nBu paket sizi ən son CompTIA imtahanlarına hazırlamağa hazırlayacaq\nBeynəlxalq Metro Xətti Sinqapur və Malayziyanı birləşdirəcəkdir\nOruc Qocalma Əleyhinə Moleküllər İstehsal Edir, Tədqiqatları Açıqlayır\nMükafat qazanan bu VPN, Qara Cümə qiymətlərində Ömür Boyu Abunəliklər təklif edir\nDisney 21st Century Fox Varlıqlarını 52.4 Milyard Dollara Stoka Alacaq\nCopyright 2021 \_ Biznes və İnternet Proqramı \_ Onlayn iş məsləhətləri


← Əvvəlki bölməNövbəti bölmə → The Decline of Europe — Monitorinqin məqsədləri, xarakteri və metodologiyası haqda\nMonitorinqin məqsədləri, xarakteri və metodologiyası haqda\n“İnsan haqları uğrunda” İctimai Birlik (Bakı) Almaniyada demokratiya, insan haqları, multikulturalizm siyasəti sahəsindəki real vəziyyəti öyrənmək və bu mövzuya dair müvafiq hesabat hazırlamaq üçün beynəlxalq tədqiqat qrupu yaratmış və 2012-ci il, oktyabrın 25-dən noyabrın 8-dək Berlin, Düsseldorf, Köln, Hamburq və Frankfurt şəhərlərinə ezamiyyət təşkil etmişdi.\nBeynəlxalq tədqiqat qrupunun tərkibinə tanınmış jurnalist və hüquq müdafiəçisi, “İnsan haqları uğrunda” İctimai Birliyin sədri Eynulla Fətullayev, tanınmış politoloq və analitik Zəfər Quliyev, tanınmış hüquq müdafiəçisi, bir çox beynəlxalq təşkilatların eksperti Fuad Həsənov, alman jurnalisti, Almaniyanın WRD teleradio şirkətinin əməkdaşı Elif Şnayder-Kabukçu və Almaniyanın Mətbuat Siyasəti İnstitutunun rəhbəri Leonard Nov daxil idilər. Məşhur alman jurnalisti, təhsil sahəsi üzrə tədqiqatçı Karl-Haynts Heyneman da sonradan həmin hesabatın hazırlanmasına cəlb olunmuşdu.\n“Human Rights Watch” təşkilatının Avropa və Mərkəzi Asiya proqramının rəhbəri Hyuq Vilyamson və bu təşkilatın referenti Vüqar Qocayev, “Amnesty İnternational” beynəlxalq hüquq müdafiə təşkilatının alman filialının əməkdaşı Aleksandr Boş, Almaniyada multikulturalizm problemi üzrə tədqiqatçı, professor Susanne Ştempler, “Sərhədsiz reportyorlar” təşkilatının alman şöbəsinin eksperti Ulrika Qruska tədqiqat qrupunun Almaniya səfərinin gedişində ona öz məsləhət və tövsiyələri ilə bilavasitə konsaltinq xidməti göstərmişdilər.\nQrup təxminən iki həftə ərzində - Almaniyada multikulturalizmin böhranının və milli-dini tolerantlığın səviyyəsinin aşağı düşməsinin (neonasizm əhval-ruhiyyəsinin artımı fonunda) monitorinqinin həyata keçirilməsi, hökumətin miqrasiya siyasətinə yeni yanaşmalarının təhlili, hüquq-mühafizə, məhkəmə və penitensiar sistemlərində insan hüquqlarının pozulması faktlarının öyrənilməsi, söz və mitinq azadlığının boğulması halları ilə tanışlıq çərçivəsində böyük həcmdə tədqiqat işi aparmışdır. Monitorinq qrupu hökumət məmurları, deputatlar, partiya funksionerləri, beynəlxalq təşkilatların və etnik-dini icmaların nümayəndələri, elmi-yaradıcı, mətbuat və ictimai-siyasi çevrələrin üzvləri, həmçinin Almaniya əhalisinin müxtəlif təbəqələrindən olan insanlarla çoxsaylı görüş və söhbətlərinin gedişində audio və videoyazı üsullarından və müsahibə metodundan yararlanmaqla tədqiq olunan mövzuya dair zəruri həcmdə informasiya və böyük faktoqrafik material toplaya bilmişdir.\nMonitorinq qrupunun üzvləri səfər zamanı aşağıdakı təşkilatlarda və şəxslərlə görüş və söhbətlər keçirib:\n- “Human Rights Watch” təşkilatının Berlin ofisində;\n- “Sərhədsiz reportyorlar” təşkilatının Berlin ofisində (təşkilatın icraçı direktoru Kristian Mihr ilə);\n- Almaniyanın Xarici İşlər Nazirliyində (nazir müavini, Ombudsman Markus Löninqlə);\n- Almaniyanın Xarici İşlər Nazirliyində (nazirliyin aparat rəhbəri Feliks Şvartsla);\n- Almaniya hökumətinin miqrasiya, qaçqınlar və inteqrasiya siyasəti məsələləri üzrə Komissarı Hone Deihimi ilə);\n- Almaniya kanslerinin ofisində miqrasiya siyasəti şöbəsinin müdiri Jens-Uve Tomasla;\n- Berlinin məşhur Balhaus teatrının rəhbəri, dramaturq Tuncay Kulaoğlu ilə;\n- Alman-Türk Mərkəzinin rəhbəri, görkəmli ictimai xadim Kənan Kolatla;\n- Məşhur Dünya Mədəniyyətləri Evinin rəhbəri Silviya Feyrmanla;\n- Almaniyadakı Rusiya və Ukrayna diasporlarının fəalları Tatyana Forner və Zoya Tulburqla;\n- Görkəmli alman tədqiqatçısı və rejissoru Kristian Ştayl ilə;\n- Vestfaliya federal torpağının əmək, inteqrasiya və sosial məsələlər naziri Günter Şnayderlə;\n- Tanınmış tədqiqatçı-alim, professor Hacı Xəlil Uslucanla;\n- Vestfaliyadan olan deputat (Sosial-Demokrat Partiyası), məşhur vəkil Klaus Hopştadla;\n- Deputatlar Serab Gülər (Xristian-Demokrat fraksiyası) və Arif Ünalla (Yaşıllar fraksiyası), həmçinin Köln şəhər bələdiyyəsinin rəhbəri Korneliya Vitsak-Yunqe (Yaşıllar Partiyası) ilə;\n- Almaniyanın qocaman və məşhur WDR teleradioşirkətində;\n- Almaniya Azad Demokratlar Partiyası (FDP) aparatının sosial siyasət şöbəsinin rəhbəri Roland Lippeklə;\n- Almaniyanın nüfuzlu “Ştern” qəzetinin dünyaca məşhur və populyar müəllifi Katya Qlogerlə;\n- “Frankfurtu işğal et!” hərəkatının təşkilatçıları və fəal üzvləri Tomas Okkupay, Tomas Dirlix, Pablo Yakobe, Vebke Yaqls və digərləri ilə;\n- Tədqiqatçı-alimlər dr.Barbara Bekker və Hans-Peter Kilquss ilə;\n- Almaniyanın yığıncaqlar azadlığı haqqındakı qanununun tələblərindən irəli gələn qaydaları pozmuş şəxslər üçün nəzərdə tutulan xüsusi çadır düşərgəsində (Berlində);\n- 2005-ci ilə qədər Frankfurtda fəaliyyətdə olmuş deportasiya həbsxanasında (əvvəllər burada gestaponun məhbəsi yerləşib);\n- Kölndəki Nasist tarixi və Xolokost qurbanlarının xatirə muzeyində (əvvəllər burada yəhudilərin filtrasiya mərkəzi yerləşib).\nTədqiqat qrupu bütün bu çoxsaylı görüş və söhbətlərdə təkcə lazımi qeydlər götürməyə yox, həm də bu suallara cavab tapmağa çalışırdı: Multikulturalizm Almaniya kimi tolerant bir ölkədə nəyə görə iflasa uğradı? İnsan haqları, söz və yığıncaq azadlığı məsələləri həddən artıq firavan olan bu ölkədə nəyə görə demək olar ki, elə dekorativ demokratiyaya malik ölkələrdə olduğu qədər aktuallıq kəsb etdi? İctimai narazılıq və etiraz aksiyaları, korrupsiya qalmaqalları faktları bu ölkədə niyə tez-tez baş verdi? Qisasçılıq hissləri və neonasist əhval-ruhiyyə alman cəmiyyətində nədən belə böyük dəstək qazanmağa başladı?\nMüasir Almaniyanın həyatındakı narahatlıq doğuran yenilikləri dərk edən tədqiqat qrupu Avropa dəyərlərinin devalvasiyası ilə Qərbin artıq demək olar ki, əlini üzdüyü ölkələrdə demokratik rüşeymlərin süqutu arasındakı qarşılıqlı əlaqənin səbəbini tapmağa səy göstərirdi. Qrup aparıcı Qərbi Avropa ölkələrindəki, o cümlədən Almaniyadakı demokratik resessiyanın təzahürlərini araşdırmağa və bu meyllərin postsovet ölkələrində, habelə bu sahədəki əngəllərin daha çox olduğu problemli demokratiya ölkələrində gedən demokratikləşmə proseslərinə mümkün təsirlərini tədqiq etməyə çalışırdı.


Azad Azərbaycan.-2016.-15 oktyabr-№ 147.-S.3.\nAzərbaycan Respublikası Prezidenti Administrasiyası ictimai-siyasi məsələlər\nşöbəsinin sektor müdiri\nAzərbaycanın dövlət müstəqilliyinin yenidən bərpasından 25 il keçir. Azərbaycan Respublikası ümummilli lider Heydər Əliyevin ideyalarını və müəyyən etdiyi daxili və xarici siyasi kursu rəhbər tutaraq və uğurla davam etdirərək tarixinin olduqca şərəfli və qiymətli dövrünü yaşayır. Azərbaycan xalqı 25 illik bir dövr ərzində əsrlərlə arzuladığı müstəqilliyin dadını hiss edir. Azərbaycan xalqının ən böyük tarixi nailiyyəti olan dövlət müstəqilliyinin bərpa edilməsindən ötən dövr ərzində xalqımız müstəqilliyin qorunub saxlanması və daha da möhkəmləndirilməsi, Dağlıq Qarabağ probleminin ölkəmizin ərazi bütövlüyünün təmin edilməsi şərtilə həll edilməsi uğrunda ardıcıl mübarizə aparıb. Ölkənin beynəlxalq nüfuzunun yüksəlməsi, sosial-iqtisadi inkişafı, hərbi quruculuq, əhalinin həyat səviyyəsinin durmadan yaxşılaşdırılması, demokratiya və vətəndaş cəmiyyətinin inkişaf etdirilməsi və s. sahələrdə fəaliyyət də Azərbaycan Respublikasının yeritdiyi dövlət siyasətinin əsasını təşkil etmişdir. 1991-ci il oktyabrın 18-dən ötən son 25 ildə Azərbaycanın dövlət bayrağı ucalara qaldırılmış, hökumətin yeritdiyi siyasət nəticəsində Azərbaycanın dövlət müstəqilliyi daha da möhkəmlənmiş, ölkəmiz Cənubi Qafqazın lider ölkəsinə çevrilmiş, dünyada ən dinamik inkişaf edən dövlətlərdən biri olmuşdur.\nDövlətin yeritdiyi daxili siyasətdə ən mühüm məsələlərdən biri siyasi sabitlik və onun qorunması olmuşdur. Milli Məclisin 2013-cü il iyunun13-də keçirilən növbədənkənar iclasinda parlamentin sədri Oqtay Əsədov belə deyib: ”Azərbaycanda sabitlik var. Bunu hər kəs görür. Amma bəzi xarici qüvvələr var ki, ciddi cəhdlə bu il sabitliyi pozmağa çalışırlar. Əminəm ki, onların bu səyləri boşa çıxacaq”.(Bax: “Şərq”qəzeti,14 iyun 2013-cü il.№106.). Təkcə 2013-cü ildə yox, ümumiyyətlə son 20 ildən artıq bir dövrdə ölkəmizdə sabitliyi pozmaq istəyən bütün daxili və xarici qüvvələrin niyyəti baş tutmamışdır.\n1991-ci il oktyabrın 18-də Azərbaycanın müstəqillik qazanmasından ötən 25 ildən çox müddətdə ölkəmizin həyatında siyasi, iqtisadi, hərbi, humanitar və başqa sahələrdə keçid dövrü kimi xarakterizə olunan bir dövr olmuş, milli dövlət quruculuğu prosesi həyata keçirilmişdir. Həmin dövrdə, necə deyərlər, kommunist idarəçiliyindən, yəni, sosialist təsərrüfat və idarəetmə prinsiplərindən, ictimai mülkiyyətdən, kolxoz və sovxoz təsərrüfatları tipindən, Sovetlər dövründə milliləşdirilmiş fabrik və zavodlardan imtina olunmuş, yeni idarəetməyə, yəni, demokratik idarəetməyə və bazar iqtisadiyyatı mexanizmlərinə keçidin bünövrəsi qoyulmuşdur. Artıq ölkəmiz ötən 25 ildə beynəlxalq, siyasi, hərbi, sosial-ıqtisadi və mənəvi həyatın bir çox sahələrində böyük uğurlar qazanmışdır. Hazırda Azərbaycan dünya dövlətləri içərisində inkişafın dinamikasına görə layiqli yer tutur. Xüsusilə Cənubi Qafqaz regionunda alternativsiz liderə çevrilməsi, regional-qlobal layihələrin əsas təşəbbüskarı və iştirakçısı olması, təkcə özünün deyil, qonşu dövlətlərin də inkişafına bilavasitə yardımçı olması ölkəmizin beynəlxalq aləmdə layiqli yer tutmasına səbəb olmuşdur.\n2005-2015-ci illər Azərbaycanın milli iqtisadiyyatı üçün coşqun inkişaf illəri olmuşdur. Xüsusilə, son 10 ildə milli iqtisadiyyat 3 dəfədən çox artmışdır. 2013-cü ildə Ümum Daxili Məhsulun (ÜDM) həcmi 73,54 milyard ABŞ dollarına çatmışdır. 2014-cü ildə bu göstərici 6,7% artmışdır. 2003-cü ildə 3.700 ABŞ dollarına bərabər olan alıcılıq qabiliyyəti paritetinə əsasən adambaşına düşən ÜDM 2013-cü ildə 10.700 ABŞ dollarına yüksəlib.\nAzərbaycanın icmal büdcəsinin xərcləri son 10 ildə 13 dəfə artaraq 1,5 milyard manatdan 20 milyard manata çatmışdır.\n2003-cü ildə 800 milyon dollar təşkil edən strateji valyuta ehtiyatları 50 milyard dollara qədər yüksəlmişdir.\nHazırda qeyri- neft sektorunun ÜDM-da payı 52,7 faizə çatır.\nBMT İnkişaf Proqramının 2013-cü ilə dair “İnsan İnkişafı Hesabatı”na əsasən, Azərbaycan Respublikası insan inkişafı indeksinin orta illik artım tempinə görə MDB məkanında ilk yerə layiq görülmüşdür. 2009-cu ildə dünya iqtisadiyyatı kəskin böhran keçirdiyi vaxtda, Azərbaycan 9,3 % iqtisadi artım əldə etmişdi. Ölkə iqtisadiyyatında özəl sektorun çəkisi 83%-ə çatıb. Son 10 ildə Azərbaycan iqtisadiyyatına 130 milyard dollar investisiya yatırılmışdır. O, Cənubi Qafqaz iqtisadiyyatında 80 %-dən çox paya malikdir.(Bax ,”Azərbaycan” qəzeti,12 sentyabr 2013-cü il.№200,səh.9).\nDünya İqtisadi Forumunun 2013-2014-cü illər üzrə “Dünya Rəqabətlilik Hesabatı” nəşrinə əsasən, Azərbaycan əvvəlki illərlə müqayisədə daha 7 pillə irəliləyərək 148 dövlət arasında 39-cu yerdə qərarlaşmışdır. Xatırladaq ki, Dünya İqtisadi Forumu tərəfindən 2010-2011-ci illər üçün hazırlanmış Qlobal Dünya Rəqabətlilik Hesabatında Azərbaycan MDB ölkələri arasında birinci, makroiqtisadi sabitlik alt indeksi üzrə isə 139 ölkə arasında 13-cü yeri, 2011-2012-ci illər hesabatında 142 ölkə arasında 55-ci yeri, 2012-2013-illər hesabatında 144 ölkə arasında 46-cı yeri tutmuşdur.(Bax ,”Azərbaycan” qəzeti, №197,8 sentyabr 2013-cü il,səh.1.).\n2007-ci ildə dünyada iqtisadi böhran baş verən və bütün dünya ölkələrində iqtisadi göstəricilər aşağı düşən zaman Azərbaycanda iqtisadi artim tempi 35 % olmuşdur. Bu stabil və dinamik inkişafın nəticəsində ÜDM 2003-cü ildə 7,15 milyard manatdan 2012-ci ildə 50,1 milyard manata (64 milyard dollara, adambaşına 7.000 dollara), 2014-cü ilin sonuna 54,1 milyard manata, adambaşına isə 5.531 manata çatmışdır.\n2012-ci ildə ÜDM-in 52,8 faizi, yəni 28,5 milyard manatı qeyri-neft sektorunun payına düşmüşdür.\nDünya İqtisadi Forumu tərəfindən 2010-2011-ci illər üçün hazırlanmış Qlobal Dünya Rəqabətlilik Hesabatında Azərbaycan MDB ölkələri arasında birinci, makroiqtisadi sabitlik alt indeksi üzrə isə 139 ölkə arasında 13-cü yeri tutmuşdur.\nAzərbaycan respublikasının əldə etdiyi bu iqtisadi nailiyyətlərin bəhrəsini xalq yaşamış, yaxşı görmüş və hiss etmişdir.\n2012-ci ilin noyabrın 13-də Azərbaycan Milli Məclisinin iclasında 2013-cü il üçün dövlət büdcəsinin layihəsi müzakirə olunarkən millət vəkili, xalq artisti Zeynəb Xanlarova əhalinin sosial vəziyyətinin daha da yaxşılaşdırılmasının zəruriliyini qeyd edərək belə demişdir: ”Xahiş edirəm, mənə deyin, bu büdcənin müəllimlərimizə, əlillərimizə, təqaüdçülərimizə, həkimlərimizə xeyri olacaqmı?”. Ona verilən qısa cavab belə olmuşdur: ”- Bəli, 2013-cü ilin büdcəsi sosial yönümlü olacaq”.\n2013-cü ilin 1 iyil tarixinə Azərbaycanda orta aylıq əmək haqqı 411 manata, minimum əmək haqqı isə 2013-cü ilin sentyabrın 1-dən etibarən 105 manata çatmışdır. Əgər minimum əmək haqqı 1993-cü ildə 27.500 manat (5.5 dollar) idisə, bu rəqəm 2003-cü ildə 45.000 manata (9 dollara), 2013-cü ildə isə 105 manata (120 dollara) çatmışdır. Yoxsulluq səviyyəsi 49 %-dən xeyli aşağı düşmüşdür.\nAzərbaycanda sayı 9 milyon 500 min nəfərə çatan əhali yaşayır. Onun aktiv işlək əhalisinin sayı 4 milyon 100 mindir. 5 milyonu isə uşaqlar, qocalar, əlillər, veteran və başqaları təşkil edir. Pensiyaçıların sayı 1 milyon 280 mindir. Uşaqların sayı (1-18 yaş) 3 milyondan artıqdır.\nDünyada iqtisadi böhran yaşandığı, işsizlər ordusu yarandığı halda, Azərbaycanda infliyasiyanın səviyyəsi sabit qalmaqla bir çox sahələrdə əmək haqları, təqaüdlər, yardım və ödənişlər 2013-cü ilin sentyabrın 1-dən etibarən 10% artirılmışdır.\n2006-cı ildən etibarən Azərbaycanda ünvanlı dövlət sosial yardımı sistemi tətbiq olunur. Ünvanlı yardımın təyin edilməsi üçün müəyyən edilmiş ehtiyac meyarı 2006-cı ildə 30 manat olduğu halda, 2013-ü ilin əvvəlindən 3 dəfə artaraq 93 manata çatdırılmışdır. ”2013-cü ilin 6 ayının yekunlarına olan məlumata əsasən,120,904 ailənin (310 mindən çox insana) hər birinə ayda orta hesabla 120 manata qədər ünvanlı sosial yardım ödənilmişdir.(Bax,”Azərbaycan”qəzeti,12 sentyabr 2013-cü il.). Bundan əlavə, aztəminatlı ailələrə ƏƏSMN-liyi nəzdində fəaliyyət göstərən Sosial Dəstək Fondu xətti ilə mikrokreditlər verilməsi və onların ünvanlı sosial yardımla yaşayan təbəqədən sahibkar təbəqəyə çevrilməsinə şərait yaradılması istiqamətində müvafiq təşəbbüslər irəli sürülmüşdür.\nAzərbaycan neftlə zəngin ölkə olaraq 2011-ci ildə neft istehsalını 50 milyon tondan artıq həddə çatdırmışdır. Ölkəmiz neft kimyası, maşınqayırma, yüngül sənaye və sənayenin başqa sahələrinin inkişafi imkanlarına, qaz sənayesinə və ixrac potensialına, elektrik enerjisi, böyük turizm potensialına, kənd təsərrüfatının çoxsahəli növlərinin inkişafı imkanlarına malik bir gücə sahibdir. İndiyə qədər Azərbaycanın xəritədə yerini bilməyən adamlar ölkəmiz 2011-ci ildə Eurovizion mahnı müsabiqəsinin qalibi olduqdan və London-2012-ci il Olimpiya oyunlarında dünya üzrə 37-ci yeri tutduqdan sonra Azərbaycanın bütün istiqamətlər üzrə dinamik şəkildə inkişaf edən bir ölkə olduğuna bir daha əmin olmuşlar.\nQurur hissi doğuran əlamətdar tarixi hadisələrdən biri də Azərbaycanın ilk peyki olan “Azərspace-1” telekomunikasiya peykinin 7 fevral 3013-il tarixində orbitə buraxılmasıdır. Bununla da Azərbaycan artıq kosmik ölkələr sırasına daxil olmuş, ölkədə ən innovativ və dünya üzrə ən gəlirli sənaye sahələrindən biri olan peyk sənayesinin inkişafının əsası qoyulmuşdur. 2013-cü il 15 oktyabr seçkilərindən sonra ”Azərbaycan Respublikasında regionların sosial-iqtisadi inkişafı Dövlət Proqramı”nın (2004-2008-ci illər),(2009-2013-cü illər) Dövlət Proqramının təsdiq edilməsi və uğurla həyata keçirilməsi nəticəsində Azərbaycanın bölgələri də qeyri-adi dərəcədə sürətlə inkişaf etmiş, bütövlükdə respublikamız çiçəklənən, sürətlə müasirləşən, davamlı şəkildə tərəqqi edən, Şərqdə yeni şəfəq saçan bir ölkəyə çevrilmişdir. 2012-ci ilin may ayında Bakıda keçirilmiş Eurovision-2012 mahnı müsabiqəsi Azərbaycanın beynəlxalq aləmdə nüfuzunun daha da artmasına kömək etmiş və dünyaya göstərmişdir ki, onu məhşurlaşdıran təkcə neft deyildir, o, həm də yüksək sürətlə inkişaf edən, zəngin və qədim mədəniyyətə malik olan bir dövlətdir.\nBütün bunlarla bərabər qeyd etmək lazımdır ki,2015-ci ilin əvvəllərindən etibarən dünya bazarlarında neftin qiymətinin birdən-birə 3 dəfə aşağı düşməsi, ölkəmizə valyuta daxilolmalarının azalması, manatın dəyərinin dollara nisbətən azalması və s. səbəblərdən nəzərdə tutulan geniş sosial-iqtisadi layihələrin bəzilərinin icrası təxirə salınmış,bir çox sahələrdə müvəqqəti çətinliklər yaranmağa başlanmışdır. Azərbaycan Respublikası əldə etdiyi uğurları qoruyub saxlamaq və inkişaf etdirmək üçün demokratik islahatları dərinləşdirmək, monopoliyaya, korrupsiyaya və bu kimi digər neqativ meyllərə son qoymaq və vətəndaş cəmiyyətinin daha da inkişaf etdirilməsinin qayğısina qalmaq xəttini prioritet fəaliyyət istiqaməti kimi götürmüşdür. Məlum olduğu kimi,1993-ci ildən bəri hakimiyyətdə olan YAP iqtidarı və höküməti əsas diqqətini milli dövlətçiliyin möhkəmləndirilməsinə, siyasi sabitliyin və əmin-amanlığın saxlanmasina, ölkənin iqtisadi və hərbi qüdrətinin artırılmasına yönəltmişdir. Bütün bu vəzifələrə artıq nail olunmuş, ölkədə vətəndaş həmrəyliyi və siyasi sabitlik tam şəkildə qorunub saxlanmışdır. Amma Azərbaycanın ərazi bütövlüyünün hələ də təmin olunmaması və Dağlıq Qarabağ probleminin həll olunmaması ölkənin ən başlıca problemi olaraq qalır. Bundan əlavə, son iki ildə neft gəlirlərinin 3 dəfədən çox azalması, manatın öz dəyərini xeyli itirməsi ölkədə bir çox problemlərin həllini çətinləşdirmişdir. Bu gün müstəqilliyimizin 25-ci ildönümünü qeyd etməyə hazırlaşdığımız bir vaxtda, bəzi problemlərin, o cümlədən, təhsil, elm, səhiyyə, mədəniyyət və başqa sahələrdə işləyən işçilərin əmək haqqının, pensiya və təqaüdlərin günün real tələblərindən aşağı olması, kommunal xərclərinin ödənilməsində əhalinin çətinlik çəkməsi, işsizlik, kasıblıq və s. amillərin hələ də həll olunmamış səviyyədə qalması xalqımızın hər bir üzvü kimi hakimiyyət nümayəndələri üçün də narahatlıq doğurur. Dünyada yaşanan iqtisadi böhran və digər müxtəlif səbəblər üzündən əhalinin həyat səviyyəsinin hələlik arzu olunan səviyyədə olmaması, gənclərin bir qismi arasında narkotik vasitələrə aludəçiliyin artması, dini ekstremist cərəyanların güclənməsi, gənclərin bəzi mənəvi-əxlaqi aşınmalara məruz qalması və sair kimi bir çox başqa problemlər də qalmaqdadır. Bütün bunlar isə onu deməyə əsas verir ki, milli dövlət quruculuğunu uğurla davam etdirmək, Azərbaycanın dövlət müstəqilliyini möhkəmləndirmək və əbədi etmək, onun ərazi bütövlüyünü təmin etmək və başqa problemləri həll etmək üçün bizə milli birlik və vətəndaş həmrəyliyi bundan sonra da hava və su kimi lazımdır. Azərbaycanın üzləşdiyi problemlərin həlli ayrılıqda heç bir partiyanın təkbaşına həll edəcəyi məsələ deyildir. Ona görə də xalqın tam etimadını qazanmış hakimiyyət, digər partiyaların və ictimai-siyasi qüvvələrin gücündən istifadə etməli və YAP-ın platformasını müdafiə edən bir neçə digər partiyanın, ölkədə tanınmış hörmətli ziyalıların, ictimai-siyasi xadimlərin və dövlətçiliyə və müstəqilliyə sadiq müxalifət nümayəndələrinin də daxil olduğu milli birlik hakimiyyəti formalaşdırılmalı, demokratik proseslər dərinləşdirilməli, seçkili vəzifələrin sayı artırılmalı, kadrların seçilməsi istiqamətində, o cümlədən də bir çox digər sahələrdə zəruri siyasi, iqtisadi, humanitar və hüquqi islahatlar aparılmalıdır. Azərbaycan Respublikasının əldə etdiyi nailiyyətləri qoruyub saxlamağın və ölkəmizi dünya birliyinin daha layiqli bir üzvünə çevirməyin ən düzgün, ən doğru və ağıllı yolu islahatlar yoludur. Milli dövlət quruculuğu prosesində son 25 ildə əldə etdiyimiz milli-mənəvi həmrəyliyi, vətəndaş həmrəyliyini və siyasi sabitliyi qoruyub-saxlamaqla möhkəm və ardıcıl demokratik islahatlara və vətəndaş cəmiyyəti quruculuğuna doğru dinc yolla, inqilabsız, qansız-qadasız keçid eləməyi bacarsaq, həm Azərbaycanın dövlət müstəqilliyinin əbədiliyini təmin edərik, həm Heydər Əliyev ideyalarını və siyasi kursunu möhkəm şəkildə qoruyub saxlaya və əbədi edə bilərik, həm də Azərbaycanın beynəlxalq imicini xeyli yaxşılaşdira və möhkəmləndirə bilərik. Ölkəmiz milli birlik və həmrəylik əsasında möhkəmləndikcə, demokratik təsisatlar inkişaf etdikcə, Qağlıq Qarabağ probleminin həlli üçün də beynəlxalq dəstəyi əldə etdikcə, Azərbaycan Respublikasını sevməyən, onu Yaxın Şərqin bir çox dövlətlərinin, o cümlədən də Suriyanın halına salmaq istəyən Ermənistan və onun havadarları olan bəzi xarici dövlətlərin və siyasi qüvvələrin arzuları ürəyində qalacaq.


Türkiyə-NATO xəttində "qırılma nöqtəsi" - Ankara Baltik ölkələri və Polşa üçün büdcəni bloklayır - Pia.az\nTürkiyə-NATO xəttində "qırılma nöqtəsi" - Ankara Baltik ölkələri və Polşa üçün büdcəni bloklayır\nNATO-nun sammiti ərəfəsində Türkiyənin Baltik ölkələri və Polşa üçün müdafiə planını təsdiqləməkdən imtina etməsi perspektivi barədə ehtiraslar qızışmaqdadır...\nSon vaxtlar Ankara özünün prinsipial mövqeyini tez-tez ortaya qoyur. Bu dəfə isə qardaş ölkə milli təhlükəsizlik məsələsinin onun üçün ilk sırada dayandığını anlatmaq fikrindədir. Belədə, kompromis mümkündürmü?\nKİV-lərin Türkiyə tərəfindən NATO-nun Baltik ölkələri və Polşa üçün müdafiə planını təsdiqləməkdən imtina etməsi barədə xəbər yaymasından sonra, Litvanın xarici işlər naziri Linas Linkyaviçyus ümid etdiyini bildirib ki, bu barədə lazımi qərar sammitə qədər qəbul olunacaq. Sammit isə növbəti həftə keçiriləcək.\n«Yekun qərar hələ yoxdur. Biz, mövqelərin razılaşdırılması prosesindəyik və ümid edirik ki, bəzi qərarlar Londonda keçiriləcək sammitə qədər razılaşdırılacaq» - deyə, Linas Lineyaviçyus çərşənbə axşamı bəyan edib.\n«Röyter» agentliyi çərşənbə axşamı xəbər verib ki, əgər Türkiyə Suriyanın şimalında kürd silahlı birləşmələrinə (YPG) qarşı mübarizədə daha güclü dəstək almasa, o zaman Ankara Baltik ölkələri və Polşanın müdafiəsi planını dəstəkləməkdən imtina edəcək. Linkyaviçyus Türkiyənin hərbi planlarını və mövqeyini ətraflı şərh etməkdən yayınıb. Onun sözlərinə görə, Ankara tələb edir ki, NATO-nun qəbul etdiyi sənədlər onun kürd təşkilatlarına yönəlik baxışlarını özündə əks etdirsin.\n«Mən, detallara varmaq istəməzdim, çünki bir sıra sənədlər hələ razılaşdırılma mərhələsindədir – müxtəlif maraqlar və şərhlər var. Gerçəklik budur ki, Türkiyə üçün bəzi kürd qruplaşmalarına yönəlik mövqeyin sənədləşdirilməsi çox vacibdir. Bu barədə, yalnız indiki halda danışmırlar. Bu, uzunmüddətli prosesdir. Təsdiqləmək yanlış olardı ki, müəyyən fikir ayrılıqları və bloklamalar var. Proses tam gücü ilə gedir» - deyə, litvalı nazir bildirib.\nXatırladaq ki, NATO liderləri dekabrın 3-4-də Londonda görüşəcəklər. NATO ilk dəfə olaraq, Baltik ölkələrinin müdafiə planını 2010-cu ildə təsdiqləyib, Krımın ilhaqından sonra isə planlar yenilənib. Amma planların detalları hələ də müzakirə olunmaqdadır.\nTürkiyənin məsələyə yönəlik mövqeyi tam məntiqidir. Belə ki, NATO çərçivəsində müttəfiq tərəf olaraq, Türkiyə sözügedən ölkələrin müdafiəsinə hər cür dəstək, o cümlədən, maliyyə dəstəyi verdiyi halda, onlar Türkiyənin terrordan müdafiəsi, ümumiyyətlə isə onun milli təhlükəsiliyi məsələlərinə barmaqarası baxmaqla yanaşı, hətta bəzi prinsipial məqamlarda terrorçuların tərəfini saxlamaqdan da çəkinmirlər. Məsələn, NATO üzrə müttəfiq ölkə olaraq, Amerika Birləşmiş Ştatları (ABŞ) YPG «generalı» Məzlumu prezident və senatorlar səviyyəsində Vaşinqtona dəvət ediblər. Mahiyyət etibarilə bu, terrorçunu (qatili) leqallaşdırmaqdan başqa bir şey deyil. Bu gedişlə, az müddətdən sonra, güman ki, ABŞ lap çoxdan terrorçu təşkilat kimi tanıdığı PKK-nı da tərəf-müqabil qismində «bağrına basacaq»!\nBelə bir vəziyyətdə Türkiyə «terrorçunun dostlarına» hərbi-siyasi dəstək verə bilərmi?! Əsla! Deməli, əslində indiki məqam «qırılma nöqtəsi»dir.\nYollar ayrılırmı?... (azpolitika)\nEtiket: Türkiyə NATO


SMM - Sosial media marketinq - Five.az\nSMM - SOSİAL MEDİA MARKETİNQ\nBrendləriniz, məhsullarınız, xidmətləriniz, aksiyalarınız və əhəmiyyətli hadisələriniz barədə məlumatı çox geniş auditoriyaya çatdırmaq üçün ən gözəl üsüllarından biri olan "SMM - Sosial Media Marketinq" xidmətimiz sizə, bu hədəflərə çatmaqda ən ideal dəstəkçiniz olacaq. Siz həm brendinizin tanınmasının əhəmiyyətli dərəcədə artmasına, həm də məhsullarınız barədə məlumatın geniş yayılmasına nail olacaq və həmçinin şirkətlərinizin sosial media hesablarının ziyarət edilməsinin sadə üsülla çoxalması imkanını əldə edəcəksiniz. Five Agency olaraq müştərilərimizin hədəf kütləsinə daha da yaxın olma imkanını yaradırıq. Əmin olun ki, peşəkar komandamız daim günlük trendləri izləyir və bu yenilikləri daim sizin sosial hesablarınızda təqdim etməyə hazırdır. Buna əsas olaraq üstünlüklərimizi təqdim edirik


Oxu.az - Türkiyədə fəlakətə səbəb olan fırtına Azərbaycana gələ bilərmi? - AÇIQLAMA\nEkologiya və Təbii Sərvətlər Nazirliyinin Milli Hidrometeorologiya Xidmətinin rəisi Umayra Tağıyeva Oxu.Az-ın sorğusuna cavab olaraq bildirib ki, qonşu Türkiyə və Rusiyanın cənubunda siklonlarla bağlı soyuq atmosfer cəbhələrinin keçməsi müəyyən fəsadlar törədib:\n“Ölkəmizə yaxınlaşan soyuq atmosfer cəbhəsi əvvəlcə qış fəsli üçün o qədər də səciyyəvi olmayan cənub-qərb küləyinin güclənməsinə səbəb olacaq. Adətən daha səs-küylü olan cənub-qərb küləyi 15-20, arabir 23-28 m/s-dək güclənəcək.\nDekabrın 1-i gündüz isə güclü şimal-qərb küləyi ilə əvəz olunacaq. Küləyin sürətinin 25-30 m/s-dək güclənəcəyi gözlənilir. Güclü küləkli hava şəraiti dekabrın 2-si səhərədək davam edəcək.\nXidmət rəisi qeyd edib ki, bu gün və sabah atmosfer təzyiqinin kəskin tərəddüdü meteohəssas insanlar üçün əlverişsizdir:\n“Yağıntının dekabr ayının 1-dən şimal və qərb rayonlarından başlayacağı, bəzi rayonlarda intensiv olacağı, dağlıq və dağətəyi rayonlarda qar yağacağı, ayın 2-də gündüz yağıntıların tədricən kəsiləcəyi gözlənilir.


Kişilərin xasiyyətini qan qrupu ələ verir » Qadınla.Com - Qadınlar Birİncidir!\nŞərhlər: Baxılıb: 4297\nAlimlər maraqlı bir qənaətə gəliblər. Belə ki, onlar kişiləri artıq qan qrupuna görə də fərqləndiriblər. Yəni ki, kişilərin nə dərəcədə ehtiraslı olması onların hansı qan qrupuna aid olmaları ilə birbaşa əlaqədardır. Anspress oxucularına alimlərin həmin araşdırmasının nəticələrini təqdim edir.\nQadınla bağlı bütün incəlikləri əla bilir. Hissləri dərin deyil, amma ehtirası kifayət qədərdir. Sevgi oyunlarının baş qəhrəmanıdır. Əgər qadın ona bircə gün etiraz etsə, bir daha bu kişinin üzünü görməyəcək. loading... 60


Tofiq Yaqublunun halı pisləşib, ancaq aksiyanı dayandırmır – Novator.az\nMəhbus siyasətçi Tofiq Yaqublu aclıq aksiyasını davam etdirir. Aksiya sentyabrın 2-də azadlıq və bəraət tələbi ilə başlayıb.\nSentyabrın 10-da həyat yoldaşı Maya Yaqublu və qızı Nigar Həzi Bakının Şüvəlan qəsəbəsindəki 3 saylı İstintaq Təcridxanasında ona baş çəkiblər.\nNigar Həzi Novator.az-a deyib ki, təcridxanaya atasının əmisi qızı, jurnalist Alya Yaqublu ilə birgə gediblər, ancaq Alya görüşə buraxılmayıb: “Görüş böyük çətinliklə baş tutdu. Təcridxana rəhbərliyi koronavirus pandemiyası ilə bağlı məhdudiyyətləri əsas gətirib görüşə süni əngəllər yaratdı, çox gözlədik.\nAnamı və məni uzun süründürmədən sonra ayrı-ayrılıqda görüşə buraxdılar, Alya Yaqubluya isə içəri keçmək imkanı vermədilər, halbuki əvvəllər atamla sərbəst görüşə bilib. Görünür, Tofiq Yaqublu ilə bağlı yeni qadağalar tətbiq olunur, məhdudiyyətləri sərtləşdirirlər.\nGörüş ləngidiləndə atam da içəridə gözləyib, buna görə həyəcan keçirib, vəziyyəti pisləşib, huşunu itirib, yalnız həkim müayinəsindən sonra özünə gəlib.\nAtamla qısa müddət söhbətləşdik. Ayaq üstə güclə durur, baş ağrısından, baş gicəllənməsindən əziyyət çəkir. Ancaq aclığı dayandırmaq fikri yoxdur. Qəti şəkildə dedi ki, ya təcridxanadan azadlığa çıxacam, ya da buradan mənim meyitimi çıxaracaqlar”.\nBu il martın 22-də tutulan siyasətçi silah qismində istifadə olunan əşyalardan istifadə etməklə xuliqanlıqda günahlandırılır. İttihama əsasən, o, həmin gün idarə etdiyi avtomobillə Bakının Nizami rayonunda qaydaları pozub, Elxan Cəbrayılovun idarə etdiyi avtomobillə toqquşub, mübahisə zəminində ona və yoldaşı Cəvahir Cəbrayılovaya xəsarət yetirib.\nNaxçıvanda ölən gəncin işi: Avropa Məhkəməsinin qə...


Badamdardakı sürüşmə ilə bağlı son durum - Rəsmi\n2021, 03 Dekabr, Cümə, Bakı vaxtı 17:50\nAzərbaycan niyə sürüşür? 3 səbəb\n«Sürüşmə kütləsi üzərində ciddi dəyişiklik baş verməyib, lakin ara-sıra uçqunlar müşahidə edilir».\n«Turan» agentliyinin xəbərinə görə, Ekologiya və Təbii Sərvətlər Nazirliyi (ETSN) Milli Geoloji Kəşfiyyat Xidmətinin Geoloji Planlama Ekspedisiyasının rəisi Əziz Qaralov Badamdar-«20-ci sahə» avtomobil yolunun sağ kənarındakı torpaq sürüşməsi ilə bağlı bunu bildirib.\nSürüşmənin səbəblərinə gəlincə, Ə.Qaralov əsas amil kimi burada tikilmiş evlərdə kanalizasiya xəttinin olmamasını, torpağın artıq suçəkmə qabiliyyətini itirməsini göstərir: «Burada o qədər evlər var ki, kanalizasiyası yoxdur. Bu sular torpaq səthiylə axıdılır, torpaq da müəyyən müddət sonra bu sulardan «doyur», qrunt suları qalxır. Bu da torpağın dayanıqlığını itirməsinə və sürüşməsinə səbəb olur».\nBayıl qəsəbəsi, «20-ci sahə» adlı ərazidən Badamdar yoluna çıxışda son dönəmlər ilk torpaq sürüşməsi oktyabrın 10-da baş verib. Oktyabrın 12-si və 13-də sürüşmənin davam etdiyi açıqlanmışdı.\n«Səhər saatlarında istinad divarı sürüşüb 4-5 metrə qədər aşağı düşdü, demək olar ki, divarın yarısından çoxu dağılıb», - deyə Ə.Qaralov bildirmişdi.


Dekabrın 9-da Fövqəladə Hallar Nazirliyində (FHN) Azərbaycan Respublikası Hökuməti ilə Qətər Dövləti Hökuməti arasında Birgə İqtisadi, Ticarət və Texniki Komissiyanın Azərbaycan tərəfindən üzvlərinin iştirakı ilə ilk iclas keçirilib.\nKomissiyanın həmsədri, Azərbaycan Respublikasının fövqəladə hallar naziri Kəmaləddin Heydərovun sədrliyi ilə keçirilən iclasda Maliyyə, Mədəniyyət və Turizm, Xarici İşlər, İqtisadiyyat, Təhsil, Energetika və Kənd Təsərrüfatı nazirliklərinin, Dövlət Gömrük Komitəsinin və Azərbaycan Respublikası Dövlət Neft Şirkətinin Komissiyada təmsil olunan nümayəndələri iştirak ediblər.\nAzərbaycan ilə Qətər arasında əlaqələrin yüksək sürətlə inkişaf etdiyini vurğulayan Komissiyanın həmsədri Kəmaləddin Heydərov dövlətlərimizin başçılarının qarşılıqlı səfərlərinin bu münasibətlərin genişlənməsi üçün möhkəm zəmin yaratdığını bildirib. Qeyd edib ki, dövlət başçılarının təşəbbüsü ilə yaradılan Komissiyanın gələcək fəaliyyəti hər iki ölkə arasında münasibətlərin daha da dərinləşməsinə istiqamətlənib. Bu səbəbdən əməkdaşlığın bütün aspektlərinin nəzərdən keçirilməsi və potensial imkanların bir daha dəqiqləşdirilməsi mühüm əhəmiyyət kəsb edir.\nKomissiya üzvləri çıxışlarında hər iki ölkə arasında iqtisadi, ticarət və texniki əlaqələrin inkişaf etdirilməsi ilə bağlı təkliflər irəli sürüblər. İclasda səsləndirilən təkliflər ətrafında geniş fikir mübadiləsi aparılıb.


Tramp: Türkiyə Suriyada bacarığını ortaya qoymalıdır\nTramp: Türkiyə Suriyada bacarığını ortaya qoymalıdır\nFaktXəbər-in məlumatına görə, bu barədə ABŞ prezidenti Donald Tramp öz "Twitter" səhifəsində yazıb:\n"Suriyaya gəlincə, biz əvvəlcə orada üç ay olmağa hazırlaşırdıq və bu, 7 il bundan öncə idi, - biz ordan getmədik. Mən prezident olanda İŞİD orada vəhşilik edirdi. İndi İŞİD əsasən məğlub edilib və digər yerli ölkələr, o cümlədən Türkiyə, terror qruplaşmasının qalıqları ilə problemsiz məşğul olmaq bacarığında olmalıdırlar. Biz evə qayıdırıq!".\nQeyd edək ki, daha əvvəl D.Tramp Suriyada İŞİD terrorçularının məğlub edildiyini və ABŞ hərbçilərinin evə qayıdacağını bildirmişdi.\nXatırladaq ki, Tramp İŞİD terrorçularını məğlub etdiyi açıqlamasına baxmayaraq, bütün dünya İŞİD terror bəlasını Suriyanın başına məhz ABŞ və Qərb dünyasının, o cümlədən onların regiondakı havadarlarının əliylə açıldığını bilir. ABŞ və Qərb ölkələrinin isə İŞİD-in məğlub edilməsi yönündə fəaliyyətləri sıfıra bərabərdir. Çünki bu gün də İŞİD terrorçuları məhz Qərb dünyasının onlara verdiyi silahlarla döyüşür, terror həyata keçirir. İŞİD-in Suriyada məğlubiyyətə uğradılması əməliyyatlarını isə Rusiya və İran həyata keçirib.\n04-12-2019 15:33 Rusiya Suriyaya güclü hava zərbəsi endirib


İspaniyalı futbolçu: “Mənim istəklərim “Qarabağ”ın iddiaları ilə üst-üstə düşür” - yeniinfo.com\nƏlavə etdi: Admin 23 İyun 2021 042\nMəşqlərimiz çox maraqlı keçir. Hazırlıq prosesində futbolçuları çox istəkli görürəm. Bəlkə də bu, ötən mövsüm çempionluğu son turda qaçırmağımızdan irəli gəlir. Bu da futbolçulara təsir edib və yeni mövsümə Daha istəkli başlamışıq”.\nunu “Qarabağ”ın futbolçusu Xayme Romero klubunun saytına açıqlamasında deyib.\nİspaniyalı yarımmüdafiəçi hazırlıq prosesindən və yeni mövsümün hədəflərindən danışıb:\n“Konfrans Liqası bizim üçün yeni və maraqlı turnirdir. İlk dəfə keçiriləcək turnirdə yaxşı iştirak etmək istəyirik. Mənim istəklərim komandanın iddiaları ilə üst-üstə düşür. Konfrans Liqasının qrupuna düşmək üçün əlimizdən gələni edəcəyik. Futbolçular da çox həvəslidir. Mövsümün sonunda isə Premyer Liqada çempion olmaq istəyirik. Yeni mövsümün uğurlu alınması üçün hər kəs işinə ciddi yanaşır”.\nGöyçay bazarında qəza: Xəsarət alanlar var – FOTO\nAleksandr Səmədov: “Fəxr edirəm ki, Rusiya yığmasında oynadım”\nPSJ-nin prezidenti: “Mbappe komandada qalacaq”\n“Cim-Bom” 3 ulduzu yenidən heyətinə qatmaq istəyir\nSuares bombardirlər yarışında Messini ötdü – VİDEO


Əli Əsədov: “İqtisadiyyata təqribən 2,5 milyard manatdan artıq dəstək göstərilib”\n7 Yanvar 2021 13:54\n“Koronavirus infeksiyasına qarşı mübarizənin gücləndirilməsi məqsədilə Sizin Fərmanınızla xüsusi fond yaradılıb və bu fonda 114 milyon manatdan artıq vəsait yığılıb”.\nO bildirib ki, koronavirus infeksiyasına qarşı mübarizədə Prezident tərəfindən verilən tapşırıqlar təyinatı üzrə həyata keçirilib:\n“Cənab Prezident, Siz dediniz, bütün mənbələr və maliyyə imkanları nəzərə alınaraq iqtisadiyyata ümumilikdə təqribən 2,5 milyard manatlıqdan artıq dəstək göstərilib. Xüsusilə işsiz və iş yerini müvəqqəti itirmiş şəxslərə biz dörd dəfə 190 manat birdəfəlik ödəmə vermişik. Bu da toplam olaraq 450 milyon manat vəsait deməkdir.\nKoronavirus infeksiyasına qarşı mübarizənin gücləndirilməsi məqsədilə Sizin Fərmanınızla xüsusi fond yaradılıb və bu fonda 114 milyon manatdan artıq vəsait yığılıb. Bununla bərabər, xəstəliklə mübarizə üçün xarici ölkələrdən həkimlər cəlb edilib.\nMöhtərəm cənab Prezident, təbii olaraq, dünya bu xəstəliklə mübarizə aparır. Biz hazırda yanvarın 18-dək sərtləşdirilmiş karantin rejimindəyik. Ümumi karantin rejiminin müddəti yanvar ayının 31-dək artırılıb və bu istiqamətdə ciddi nəzarət var.\nHesab edirik ki, Siz dediyiniz kimi, peyvənd Azərbaycana gətiriləndən sonra bu xəstəliklə mübarizədə, onun qarşısının alınmasında xeyli irəliləyiş olacaqdır”.


Elçin Aslangil. İblis surəsi (Fəlsəfi esse) » Yarpaq.az\nAYƏ (ɨ) Enişteyin görəsən nə üçün F. Dostoyeviskini böyük ehtirasla sevir və "Dostoyevski mənə hər kəsdən, hətta Qausdan da çox şey verir"- deyirdi? Çünki Dostoyevski dərketmənin ən kamil yollarından birini - insan üzərində qəddarcasına təcrübə aparmaq metodunu tapmışdı.\nAYƏ (₪) Yalnız H. Hessenin yalquzaq dəlilərinə xas olan mənim dərketməm, inkar etmək gücünün və onun beynimdə yaratdığı inqilabın nəticəsidir. İnkar, dərketmənin özülüdür, müdhiş yoldur. İnkar edənə İblis damğası vurulur. Get-gedə yaman vuruluram bu İblisə və inkarlara. Hərdən İblisin "yaradılışının" səbəbini Tanrının özü üzərində apardığı qəddarcasına təcrübəsi kimi düşünürəm. Elə "yaradılış" da, öz başlanğıcını bu təcrübədən götürür. Məncə, Tanrı, özünü dərk etmək üçün İblisi yaratdı. Çünki o özünü inkar edəndə İblisə, İblisi inkar edəndə isə özünə qayıdır və həzz alır bu müqəddəs çevrilmədən. Amma İblisin çox kamil bir təbiəti vardır - sadiqlik adında. İnsana təzim etməməsi də bu üzdən - Tanrıya sadiqliyindən irəli gəlirdi. Tanrı bunu qəbul edə bilmədi. Əslində İblisin bu hərəkəti Tanrının özünü tam şəkildə anlaya bilməməsi demək deyildimi? Çünki o da, ta əzəldən İblisi yaratmaqla "şəxsiyyətin parçalanması" adlanan xəstəliyə düçar olmuşdu. Əslində Tanrının ən kamil rəsmi yarıtanrı, yarı İblis olan bir portiretdir ki, məhz bu səbəbdən din onu çəkməyi qadağan edib. Yəni əsas məsələ Tanrıdakı İblisliyi gizlətmək üçündür, məncə. Əslində mənim də Tanrı və İblis anlayışım öz üzərimdə apardığım qəddarcasına təcrübədir. Tanrı xoş, İblis isə şər əməllərin simvoludur. Bəlkə mənim qəhrəmanım "şəxsiyyətin parçalanması" xəstəliyindən əzab çəkir? Faust hayqıranda ki, "Mənim köksümdə iki qəlb var" - elə bunu demirdimi? Karl Marksın "Öz əvvəlki mövcudluq formasını inkar etməyən inkişaf baş verə bilməz" Məhz bu inkişaf üçün Tanrı da özünü inkar- İblis etməyə məcbur olur. Hegelin fəlsəfəsindəki mütləq ideyanın özgələşərək təbiətə çevrilməsi və yenidən insan şüurunda özünə qayıtması kimi.\nAYƏ (∏) Həqiqətən də, İblis olmasaydı mövcudluq olmazdı, inkişaf olmazdı. Ən əsası varlığı özündə saxlayan əksiliklərin vəhdəti və mübarizəsi qanununun mövcudluğunda İblisin rolu danılmazdır. Bəlkə də, bu səbəbdən Təsəvvüfdə İblisə böyük maraq və gizli sevgi vardır - Mənsur Həllacın, İbn Ərəbinin timsalında, yaxud Musa və Fironun, Məhəmməd və Əbucəhlin əsillərinin eyniliyindən danışan Ruminin timsalında. İnsanın bu əqli burulğanlardan çıxış yolu nədir? Bu yol bütün mistik təlimlərin kökündə duran "özünü öldürmək" anlayışından keçir. Ölüm tək olmaqdır- təkləşmək Allahlaşmaqdır. Ölməsən Hessenin yalquzağı kimi yarıinsan, yarıcanavar kimi yaşayacaqsan, əzab və işgəncələrlə.\nSufilər ölümün ən möhətəşəm yolunu - Sevgi yolunu tapdılar və hələ də əsl sevginin "ölüm" olduğunu anlayan çox az adam var... Sevgi özünü başqasının mənliyində unudub və birdən öz həqiqətini taparaq, özünə qayıdan ölüm hadisəsidir. Əslində xoşbəxtlik tək olmaqdır və bu heç də varlığındakı İblisi öldürüb Allahlaşmaq yox, həm də, tam tərsi- Allahı öldürüb İblis olmaqla da, mümkündür. Ümumiyyətlə təbiətdə heç nə birrəngli deyildir. Bütün kosmos vahid harmonik sistemdir. Tanrının 99 sifətindən şövqlə danışıldığı halda İblisin sifətlərindən danışılmır. Və mütləq İblisində 99 sifəti olmalıdır ki, Tanrı deyilən xeyirin dərki üçün, İblis deyilən şərin anlaşılması mümkün olsun. Hər şeyin öz ziddi vasitəsilə tanınmasını nəzərə alsaq, Tanrının tanınmasında İblisin böyük rolu vardır. Yəni dərketmə yolunun təməli İblislə - inkarla başlayır.\nTam olaraq vurğulamaq istədiyim məsələ Tanrı - İblis simvolu ilə verdiyim, insanın anlaşılmasıdır. Yəni insanın özündəki, daxilindəki hadisələrin, ruh axınının fərqində olması, Təkləşərək vahid - vücut olmağa çalışmasıdır.\nMəhz buna görə də anlamalıyıq ki, həqiqətə çatmaq üçün İblisə nifrət yox, onu çevrilməyə uğratmaq lazımdır. Bu yoqa elminin seksual enerjinin aydınlanma yoluna qədəm qoyulması texnikası - Kundalini enerjisinə bənzəyir. Yəni yeganə yol İblisə sevgi öyrətmək və onu bu yolla Allaha çevirməkdir. Çünki sevgiyə qapılaraq o özünü məhv edib, insanın ali xislətinə qovuşaraq yeknəsəkləşərək əslində yox olacaq. Bu zaman insanın daxilində əbədi bir hal, məqam yaranır ki, bunu da biz Buddanın, Mahaviranın, Sokratın, İsanın və Məhəmmədin həyatından oxumuşuq. Bu fenomenlərin həqiqəti dərk etmək yolundakı İblis sevgisindənsə heç yerdə yazılmadı...Nəyə görə İlahi nəyə görə?\nAYƏ (●) İblis bütün həqiqət axtaranların ilk müəllimi, Tanrınınsa özünü anlamasına yardım edən ən fenomen yaradılış oldu. Çünki qaranlıq işığın olmadığı yer olduğu üçün işıq - Tanrı, qaranlığı İblis vasitəsi ilə kəşf etdi. Bütün bunları bilən və yaşayan M. Həllac dahiyanə əsəri olan "Təvasin"də İblisin adından deyirdi: "Mənim (İblisin) və Allahın ən böyük ortaq cəhəti, hər ikimizin zikr olunmasıdır". Bax budur təsəvvüfün görünməyən gizli tərəfi. Və ya Şamanizmin "Qara inam" adlanmasının səbəbi.


Təhsil Nazirliyindən APA-ya verilən xəbərə görə, məktəblilərin payız tətilinin müddəti noyabrın 12-dən 17-nə qədərdir.\nLakin Azərbaycan Nazirlər Kabineti Dövlət Bayraq Günü münasibətilə noyabrın 9-nu “qeyri-iş günü” elan etdiyindən tətil günlərində də dəyişiklik olub. Belə ki, noyabrın 9-u cümə gününə düşdüyündən 5 günlük qrafiklə işləyən məktəblərdə şagirdlər məktəbə noyabrın 19-da gələcək, 10 gün istirahət edəcəklər. 6 günlük qrafiklə işləyən məktəblərdə isə noyabrın 10-da dərs olacaq. Həmin məktəblərin şagirdləri də tətildən noyabrın 19-da qayıdacaqlar.\nBakıda nəhəng yeraltı tunel tikiləcək\nBakıda Dənizkənarı Bulvar boyu salınacaq yeraltı tunelin uzunluğu 4,2 kilometr təşkil edəcək. Bu barədə Trend-ə Dövlət Şəhərsalma və Arxitektura Komitəsindən deyilib.\nLayihə təklifinə əsasən, tunelin 0,9 kilometrlik hissəsi yerin üstü ilə uzanacaq və U formasında olacaq. Tunelin 2,3 kilometrlik hissəsi qutu formasında və qalan hissəsi arka formasında olacaq.\nDövlət Komitəsindən bildirilib ki, tunel altızolaqlı (hər tərəfdə üç) olacaq.\nLayihəyə uyğun olaraq, tunelin çəkilişi zamanı 0,7 kvadrat kilometrlik sahədə sahilbərkitmə, altı milyon kubmetr həcmində ərazinin doldurulması, 3,7 kilometr uzunluğunda sahilbərkitmə işləri görüləcək.\nLayihəyə görə, tunel 1,8 m-dən 5,5 metrədək dərinlikdə olacaq. Neftçilər prospektinə iki çıxışa malik olacaq tunel Bayıl qəsəbəsindən başlayaraq Zığ qəsəbəsində qurtaracaq.\nBakıda iki sərnişin avtobusu toqquşub, yaralılar var - YENİLƏNİB - SİYAHI - VİDEO\nBakı şəhər Dövlət Yol Polisi İdarəsinin bölmə rəisi Vaqif Əsədov Trend-ə bildirib ki, bu görüntülər "Təhlükəsiz Şəhər" sisteminin kameraları vasitəsilə qeydə alınıb.\nBakıda ağır yol qəzası baş verib. Bu barədə APA-ya Sabunçu Rayon Polis İdarəsindən bildirilib.\nHadisə bu gün səhər saat 08.00 radələrində Zabrat-Maştağa yolunda qeydə alınıb. 198 saylı xətt avtobusu qarşıdan gələn digər sərnişin avtobusu ilə toqquşub, daha sonra isə işıqforun dirəyinə çırpılıb. Nəticədə hər iki avtobusda olan 10-dan çox sərnişin xəsarət alıb.\n3 saylı Şəhər Klinik Xəstəxanasından APA-ya bildirilib ki, xəstəxanaya avtobus qəzasında xəsarət alan 7 nəfər daxil olub. Bunlar 51 yaşlı Gülniyar İbrahimova, 39 yaşlı Naibə Babayeva, 47 yaşlı Zümrüd Hacıyeva, 43 yaşlı Elşad Təhməzov, 55 yaşlı Sarvan Kərimov, 28 yaşlı Əli Adıgözəlov və 24 yaşlı Fərid Kərimovdur.\nYaralıların bir qisminə isə elə hadisə yerindəcə ilkin tibbi yardım göstərilib.\nBakı Şəhər Təcili və Təxirəsalınmaz Tibbi Yardım Stansiyasının baş həkimi Mürsəl Həmidov Trend-ə bildirib ki, hadisə yerinə gələn təcili yardım briqadaları 4 nəfəri 3 saylı Sabunçu Rayon Xəstəxanasına yerləşdiriblər. Xəsarət alanlar sınıq və daxili orqanların küt zədələri ilə xəstəxanaya yerləşdiriliblər.\nSabunçu Rayon Polis İdarəsindən Trend-ə verilən məlumata görə, hadisə zamanı ölən olmayıb, 3 nəfər yüngül xəsarət alıb.\nAvtobuslardan biri 198 saylı marşrut avtobusu olub.\nŞahidlərin bildirdiyinə görə, qəza nəticəsində ümumilikdə 7 nəfər xəsarət alıb. Onlardan üçü şəxsi avtomobillərlə xəstəxanaya aparılıb.\nBakı Şəhər Təcili və Təxirəsalınmaz Tibbi Yardım Stansiyasının baş həkimi Mürsəl Həmidov isə Trend-ə bildirib ki, hadisə yerinə gələn təcili yardım briqadaları 4 nəfəri xəstəxanaya yerləşdiriblər.\nBakının Sabunçu rayonunda yol qəzası baş verib.\nBu barədə Trend-in hadisə yerində olan müxbiri xəbər verir.\nMəlumata görə, Zabrat qəsəbəsində, Balaxanı yolunda iki sərnişin avtobusu toqquşub.\nQəza nəticəsində yolda tıxac yaranıb. Zərərçəkənlər barədə məlumat yoxdur.\nVideo çarxı:buradan izləyə bilərsiniz\nBakı küçələri su altında qaldı\nMilli.Az bildirir ki, bir qədər əvvəl Bakıda başlayan yağışdan sonra bir neçə küçəni su basıb. Şahidlərin Milli.Az-a verdikləri məlumata görə, H.Əliyev 17 (keçmiş İnqlab) ünvanında isə vəziyyət daha acınacaqlıdır. Kanalizasiya sistemi işləmədiyindən küçədə dizədək su qalxıb.\nİsmayıllıda zəlzələ olub.\nAzərbaycan Milli Elmlər Akademiyası Respublika Seysmoloji Xidmət Mərkəzindən Trend-ə verilən məlumata görə, noyabrın 2-də Bakı vaxtı ilə saat 14:15-də İsmayıllı rayonundan 17 km cənub-şərqdə 3 bal gücündə zəlzələ qeydə alınıb.\nPrezident İlham Əliyev Rusiya Federal Məclisi Federasiya Şurasının sədr müavini və Azərbaycan-Rusiya Parlamentlərarası komissiyası həmsədrini qəbul edib\nAzərTAc xəbər verir ki, Azərbaycan Respublikasının Prezidenti İlham Əliyev noyabrın 2-də Rusiya Federasiyası Federal Məclisi Federasiya Şurasının sədr müavini, Azərbaycan-Rusiya Parlamentlərarası komissiyasının həmsədri xanım Svetlana Orlovanın başçılıq etdiyi nümayəndə heyətini qəbul etmişdir.\nBakının mərkəzində piyada keçidi tikilib\n"Azəryolservis" ASC-dən Trend-ə verilən məlumata görə, Neftçilər pr-i ilə S.Sərdarov küçəsinin kəsişməsində salınan piyada keçidinin uzunluğu 90 m, eni 8 m, hündürlüyü 3 m-dir. İki tərəfə giriş-çıxışı olan piyada keçidində 4 ədəd eskalator quraşdırılıb.\nPiyada keçidi Nəqliyyat Nazirliyi "Azəryolservis" ASC-nin sifarişi ilə inşa olunur.\nBakıda küləkli və yağışlı hava nə vaxta qədər davam edəcək?\nBu barədə Trend-ə Ekologiya və Təbii Sərvətlər Nazirliyi Milli Hidrometeorologiya Departamentindən məlumat verilib.\nBakıda və Abşeron yarımadasında noyabrın 2-dən 3-nə keçən gecə bəzi yerlərdə yağış yağacağı, səhər tədricən kəsiləcəyi, gün ərzində dəyişkən buludlu olacağı, arabir tutulacağı gözlənilir. Şimal-qərb küləyi gündüz cənub-şərq küləyi ilə əvəz olunacaq.\nHavanın temperaturu gecə 12-15, gündüz 15-20 dərəcə isti təşkil edəcək.\nAzərbaycanın rayonlarında noyabrın 3-də gecə və səhər bəzi yerlərdə duman, çiskin olacağı, lakin Lənkəran-Astara zonasında qısamüddətli yağış yağacağı ehtimalı var. Qərb küləyi əsəcək.\nHavanın temperaturu gecə 10-15, gündüz 19-24, dağlarda gecə 3-7, gündüz 10-15 dərəcə isti olacaq.\n| Müəllif - VseleNNaya, Baxılıb - 2718, Rəy sayı - 8 , Tarix: 2-11-2012, 17:20 |\n1 iyul 2013 20:56\nmaraqli ve vacibli xbrdir\n2 noyabr 2012 20:42\nHMMM Zelzele artiq bizede cox yaxinlawir.\n2 noyabr 2012 20:01\nXebere gore cox sag olun vacibli xeberlerdir\n2 noyabr 2012 18:05\nmaraqli xeberler idi sagolun


“AŞPA idarə olunan quruma çevrilib” Seymur Orucov – Xalq.Az\n“AŞPA idarə olunan quruma çevrilib” Seymur Orucov\n“Avropa Şurası Parlament Assambleyası (AŞPA) digər lobbi ocaqları, mənbələri tərəfindən artıq idarə olunan bir quruma çevrilib”. XALQ.AZ məlumat verir ki ,bunu SİA-ya açıqlamasında Yeni Azərbaycan Partiyası Siyasi Şurasının üzvü, hakim partiyanın Gənclər Birliyinin sədri Seymur Orucov deyib.\nSədrin sözlərinə görə, onlar birbaşa və dolayı yolla bu məsələləri maliyyələşdirirlər: “Bununla da hər hansı bir qrupların maraqlarına xidmət edən bir quruma çevrilib. Çünki ən azından normal təfəkkürü olan insan, obyektiv olan bir təşkilat gəlib Azərbaycandakı seçki prosesinə baxıb və yaxud da namizədlərlə cənab İlham Əliyevi bir tərəziyə qoyub ölçüb baxardı ki burada anti-demokratik seçkidən söhbət gedə bilməz. Azərbaycanda seçkilər ərəfəsində hər bir namizədə bərabər şərait yaradılmışdı. Kim harada istəyirdisə gedib orada da mitinqini keçirmişdi. Bir sözlə heç bir məhdudiyyət olmamışdı. Seçkilər kifayət qədər rəqabət mühitində keçmişdi.\nAzərbaycan xalqı öz seçimini edib və cənab İlham Əliyevlə inkişafa, tərəqqiyə davam deyib. AŞPA və digər qurumların vassalları olan qeyri-hökumət təşkilatları (“sərhədsiz reportyorlar”, “Amnesty International” və s.) vardır ki, onlar Azərbaycan təsir göstərə bilmirlər. Bu təşkilatların məqsədi odur ki, Azərbaycanın boynuna hansısa öhdəliklər qoysunlar. Azərbaycan Prezidenti İlham Əliyev bunların heç birini bu və ya digər formada yaxına buraxmır, Azərbaycanın milli maraqlarını, dövlətçilik, iqtisadi, siyasi maraqlarını onların ayaqlarına qurban vermir. Onsuzda bunlar qeyri-obyektivdirlər. Qoy onlar gedib Orta Şərqdə baş verən proseslərə öz münasibətlərini bildirsinlər və sonra gəlib Azərbaycanda seçki mühitindən danışsınlar”.\nÖncəki xəbər Azərbaycanın diaspor və lobbi fəaliyyətində yeni mərhələ başlanmalıdır.\nSonraki xəbər Cavid Britaniyanın DİN rəhbəri oldu


Xəbərlərin siyahısı: İyul 2018 illər » Səhifə 8 » GundemXeber İnformasiya Portalı\nGundemxeber.biz » Xəbərlərin siyahısı: İyul 2018 illər » Səhifə 8\nTrampdan açıq təhdid: HÖKÜMƏTİ BAĞALAYARAM\nTarix: 30-07-2018, 12:35 Bölmə: Dünya Oxunub: 86\nABŞ prezidenti Donald Tramp, Demokrat Partiyalı konqresmenləri miqrantlara qarşı keçirilməsi planlaşdırılan “divar” qərarını dəstəkləmədikləri təqdirdə hökuməti bağlamaqla təhdid edib.\nAdnan Oktarın gənc qızları tovlamaq tələsi\nTarix: 30-07-2018, 12:24 Bölmə: Maqazin Oxunub: 122\nAdnan Oktarın cinayət təşkilatına qarşı aparılan istintaq çərçivəsində yeni bir qalmaqal üzə çıxıb. İstintaq zamanı ifadə verən bir şahid, təşkilatın qız gətirmə üzrə imamı Bora Yıldızın, gənc qızların necə tələyə salması məsələsində Oktardan tapşırıq aldığını deyib.\nTarix: 30-07-2018, 12:10 Bölmə: Ölkə / Cəmiyyət Oxunub: 105\nZəfər Əhmədov bu gün ailəsi ilə istirahətdən qayıdıb. O evinə çatan kimi polsilər tərəfindən dəvət olunub və Xətai rayon Məhkəməsinə aparılıb. Məhkəmə onu küçədə inzibati qaydanı pozmaqda və polisin qanuni tələbinə tabe olmamaqda ittiham edərək inzibati qaydada 30 sutka həbsə məhkum edib”, partiyanın məlumatında deyilir.\nTarix: 30-07-2018, 12:01 Bölmə: Ölkə / Kirminal Oxunub: 115\nXeyli miqdarda narkotik məhv edilib.\nTarix: 30-07-2018, 11:56 Bölmə: Ölkə / Cəmiyyət Oxunub: 78\nLəğv olunan Milli Təhlükəsizlik Nazirliyinin (MTN) Energetika vəNəqliyyat Sahələrində Təhlükəsizlik Baş İdarəsinin həbsdə olan sabiq rəisi, general-mayor Akif Çovdarov və digərlərinin barəsində olan hökmdən kassasiya şikayəti verilib.\nAltıağac Milli Parkında yanğının söndürülməsi davam etdirilir\nTarix: 30-07-2018, 11:52 Bölmə: Ölkə / Cəmiyyət Oxunub: 109\nFHN: Bakıda intihar məqsədilə yol ötürücüsünün üstünə çıxan şəxs xilas edilib - YENİLƏNİB-1\nTarix: 30-07-2018, 11:47 Bölmə: Ölkə / Cəmiyyət Oxunub: 88\nFövqəladə Hallar Nazirliyinin (FHN) Böhran Vəziyyətlərində İdarəetmə Mərkəzinə daxil olmuş məlumata əsasən, Bakı şəhərinin Nizami rayonunda 1 nəfər kişi körpünün üzərinə çıxaraq intihar etmək istəyini nümayiş etdirib.\nTarix: 30-07-2018, 11:36 Bölmə: Ölkə / Cəmiyyət Oxunub: 105\nTarix: 30-07-2018, 11:00 Bölmə: Ölkə / Cəmiyyət Oxunub: 89\nAzərbaycanın məşhur otellərinin birində - "Sapphire Marine” otelində qeyri-adi praktika tətbiq edilir.\nCahangir Hacıyevə qarşı yeni - 3.3 milyardlıq ittiham\nTarix: 29-07-2018, 00:20 Bölmə: Ölkə / Kirminal Oxunub: 129\nMart 2020 (605)


"Qafqazinfo” Ermənistan KİV-nə istinadən xəbər verir ki, Dodonla görüşdükdən sonra masa arxasında əyləşən Paşinyanın diqqətini stolun üstünə qoyulmuş "Korloff” markalı qələm çəkib. Qələmi əlinə alıb bir neçə saniyə təəccüblə ona baxan erməni Baş Nazir daha sonra onu yerinə qoyub.\nQeyd edək ki, Nikol Paşinyanla Ermənistanın Konstitusiya Məhkəməsinin sədri Hrayr Tovmasyan arasında "Korloff” qələminə görə böyük qalmaqal yaşanmışdı. Belə ki, eks-prezident Serj Sarkisyanın hakimiyyəti dövründə vəzifə səlahiyyətlərindən sui-istifadədə günahlandırılan Tovmasyanı vəzifəsindən kənarlaşdırmaq üçün ölkədə referendum keçirilməsinə belə qərar verilib. Paşinyan KM sədrinin ona xüsusi xidmətlərini təklif etdiyini bildirmiş və bu görüşün sübutu kimi Tovmasyanın ona verdiyi 500 avro dəyərindəki "Karloff” qələmini göstərmişdi.\nHrayr Tovmasyan isə əvvəlcə bu iddiaları yalanlamış, sübut göstərə bilməsə, Paşinyanı məhkəməyə verəcəyini demişdi. Daha sonra isə Baş Nazir video-müraciət hazırlayaraq həmin qələmi nümayiş etdirmiş və "Şeytan detallarda gizlidir” demişdi. Paşinyanın bu "sübut”u isə təkcə Tovmasyan tərəfdarlarına deyil, digər seqmentlərdən olan təbəqəyə də gülməli gəlmişdi. Tovmasyan isə vəkillər komandasına Paşinyana qarşı məhkəmə iddiası hazırlamağı tapşırmışdı.\nQeyd edək ki, Ermənistan Konstitusiyasına "Mənim addımım” fraksiyası tərəfindən hazırlanmış düzəlişlərə əsasən, Konstitusiya Məhkəməsi sədrinin və üzvlərinin səlahiyyətlərinə xitam verilməsi nəzərdə tutulur. Bu dəyişikliklər 9 hakimdən ikisinə - Vaqe Qriqoryanla Armen Dilanyana şamil edilmir. Digər 7 hakim və sədr Hrayr Tovmasyan isə yeni düzəlişlərin əsas hədəfidir.\n12964 dəfə oxunub


05.12.2017 09:36 | Oxunma sayı: 1332\nEkologiya və Təbii Sərvətlər Nazirliyinin Milli Hidrometeorologiya Departamentinin verdiyi məlumata görə, hazırda Böyük Qafqazın Quba-Xaçmaz bölgəsi çaylarında sululuq ongünlük normanın 120-150, Kiçik Qafqazın çaylarında 120-160, Lənkəran-Astara bölgəsi çaylarında 100-170, Naxçıvan MR çaylarında isə 150 faizini təşkil edir.\nDekabrın 4-də Kür çayının Qıraqkəsəmən məntəqəsində suyun səviyyəsində 3 sm artım müşahidə olunub. Hazırda məntəqədə su sərfi saniyədə 171 kubmetr olmaqla ongünlük normanın 109 faizini təşkil edir. 2016-cı ildə isə bu rəqəm 203 kubmetr olmaqla ongünlük normanın 129 faizini təşkil edib.\nQanıx çayının Əyriçay məntəqəsində suyun səviyyəsində 3 sm azalma müşahidə olunub. Hazırda məntəqədə su sərfi 30 kubmetr olmaqla, ongünlük normanın 39 faizini təşkil edir. 2016-cı ildə isə bu göstərici 75 kubmetr təşkil edərək ongünlük normanın 98 faizinə bərabər olub.\nDekabrın 4-də Kür çayının aşağı axınında suyun səviyyəsində əsasən azalma müşahidə olunub. Belə ki, Kür çayının Surra məntəqəsində 3, Salyanda və Bankədə 2 sm azalma, Şirvanda 4, Araz çayının Novruzlu məntəqəsində 5 sm artım qeydə alınıb.\nHazırda Surra məntəqəsində suyun səviyyəsi 362 m (2016-cı il dekabrın 4-də 461 sm), Şirvanda 229 sm, Salyanda 177 sm, Bankədə 191 sm, Araz çayının Novruzlu məntəqəsində isə 88 sm təşkil edir.


Azay Quliyev İsveç Krallığının sefiri ile görüşüb - Azadliq Xeber\nAzay Quliyev İsveç Krallığının sefiri ile görüşüb\nAzay Quliyev İsveç Krallığının səfiri ilə görüşüb\n11.02.2016 / 19:27 xeber –\nBu gün Prezident yanında Qeyri-Hökumət Təşkilatlarına Dövlət Dəstəyi Şurasında İsveç Krallığının Azərbaycan, Tacikistan, Türkmənistan və Özbəkistandakı səfiri xanım İnqrid Tersmanla görüş keçirilib.\nŞuranın mətbuat xidmətindən Lent.az-a verilən məlumata görə, görüşdə xanım İnqrid Tersman Azərbaycan və İsveç arasında bir çox sahələrdə səmərəli əməkdaşlığın mövcudluğunu vurğulayıb. Səfir Azərbaycanda vətəndaş cəmiyyətinin mövcud vəziyyəti və Şuranın fəaliyyəti haqqında məlumat almaq istədiyini bildirib.\nŞura sədri Azay Quliyev Şuranın yarandığı gündən QHT-lərə konsultativ, informasiya, təşkilati-texniki, maliyyə və metodik dəstək verdiyini deyib. Ötən 8 il ərzində Şura 4500-dən artıq yerli QHT-nin , 2013-cü ildən isə 60-a yaxın xarici QHT-lərin layihəsini maliyyələşdirib.\nŞura sədri QHT-lərlə bağlı qanunvericiliyinə edilən son əlavə və dəyişikliklərin əsas məqsədinin QHT-lərin fəaliyyətində şəffaflıq və hesabatlılığı artırmaq və effektiv koordinasiyanı təmin etmək olduğunu səfirin diqqətinə çatdırıb.\nA.uliyev Ermənistan-Azərbaycan, Dağlıq Qarabağ münaqişəsinin həlli istiqamətində aparılan danışıqlar prosesində indiyədək hər hansı irəliləyişin əldə olunmamasına görə obyektiv və ədalətli mövqe tutmayan beynəlxalq ictimaiyyətin böyük məsuliyyət daşıdığını da qeyd edib.\nATƏT-in Minsk Qrupunun fəaliyyətini tənqid edən A. Quliyev 2007-ci ildə BMT Baş Assambleyasının iclasında “Azərbaycanın işğal edilmiş ərazilərində vəziyyətə dair” qətnamənin əleyhinə səs verən 7 ölkədən 3-nün həmsədr ölkələr olduğunu vurğulayıb: “Bu yaxınlarda ATƏT PA-da Robert Volterin müəllifi olduğu "Dağlıq Qarabağ və Azərbaycanın ətraf rayonlarında zorakılıq hallarının artması" adlı hesabatın müzakirəsi ilə bağlı Minsk Qrupu həmsədrlərinin verdiyi bəyanat faktiki olaraq Ermənistanın müdafiəsinə yönəlib. Həmsədrlər bu bəyanatla digər beynəlxalq təşkilatların problemin həllinə töhvə verməsinə qarşı çıxmış və bu məsələnin inhisarlarından kənara çıxmasına razı olmadıqlarını bəyan edib”.\nŞura sədri İsveçin adıçəkilən münaqişənin həlli prosesində daha aktiv rol oynamasının və münaqişə ilə bağlı həqiqətlərin Avropanın siyasi dairələrinə çatdırılmasında səylərinin artırmasının vacibliyini də bildirib.\nXanım İnqrid Tersman da öz növbəsində İsveç Krallığının xarici işlər naziri, xanım Margot Vallströmin bu günlərdə Azərbaycana etdiyi səfərində qeyd olunan məsələlərin müzakirə edildiyini bildirib. Xanım İnqrid Tersman bu səfərin iki ölkə arasında münasibətlərin gələcəkdə daha da inkişaf edəcəyini göstərdiyini deyib.


40 İLLİK SİYASİ SİSTEMDƏ İLK BÖYÜK ÇALXALANMA: İran siyasi elitasında islahatçı-mühafizəkar savaşı - ARAŞDIRMA\n07 Yanvar 2018 - 17:36\n40 İLLİK SİYASİ SİSTEMDƏ İLK BÖYÜK ÇALXALANMA:İran siyasi elitasında islahatçı-mühafizəkar savaşı - ARAŞDIRMA\nSon günlər İrandakı məlum hadisələrin mahiyyəti ilə bağlı müxtəlif versiyalar səsləndirilməkdədir. İzlənilən hadisələr barədə geopolitik yanaşmadan konspiroloji yozuma kimi müxtəlif dəyərləndirmələr irəli sürülüb. Təbii ki, hər bir hadisənin rasional izahı var və İrandakı son yaşananların da bir deyil, bir neçə faktorun təsiri altında yarandığını söyləmək mümkündür.\nHadisələrin indiki mərhələsində istənilən qiymətləndirmə ən azı qüsurlu olardı. Çünki:\nBirincisi, informasiyanın məhdudluğu problemi var;\nİkincisi, İranın daxili siyasəti, ordakı siyasi sistem və institutlar arasındakı əlaqələrin bir qədər fərqli olması, müqayisəli (ənənəvi qərb siyasi institutlarında olduğu kimi) yanaşma bir sıra metodoloji problemləri gətirir ki, bu da öz növbəsində son qənaətlərin keyfiyyətinə ciddi təsir göstərir;\nÜçüncü, problem, birtərəflilik problemidir – elmi, geniş mənada isə rasional/praktiki dəyərləndirmə birtərəflilik amilini başlıca şərt sayır, bizi İrandakı proseslərə baxışda müəyyən ideoloji, tarixi, siyasi, dini, milli və digər bu kimi amillərdən asılı edir ki, bu da istənilən dəyərləndirmə üçün yaxşı qəbul olunmur.\nOna görə də bu tip prizmalardan baxılaraq hadisələrə qiymət verilməsi (məsələn, vətənpərvər, liberal və ya dini yanaşma) olduqca qüsurludur və ciddi praktiki, nə də akademik dəyəri yoxdur.\nSon 40 ildə bir qüvvənin bu dərəcədə güclü olması ilk dəfə baş verib\nOrtada problem olduğu hamıya məlumdur, sadəcə bunun aparıcı amilini müəyyən edərək, onlara diqqət etmək yuxarıda göstərilənlər səbəbindən çətin olur. Fikrimcə, İrandakı son hadisələrin əsas səbəblərini siyasi-iqtisadi və sosial sahələrdə axtarmaq lazımdır. Seçki yolu ilə hakimiyyətdə yerini möhkəmləndirə bilmiş prezident Ruhaninin timsalındakı islahatçı siyasi qüvvələr ölkədə legitimliyin (milli iradənin) əsas daşıyıcısı olduqlarını hər fürsətdə nümayiş etdirməklə hazırkı siyasi sistemdə onlara tanınan imkanlardan daha çox istifadə iddiasını ortaya qoyurlar.\nİran siyasi siteminin tarazlaşdırma və çəkindirmə fəlsəfəsi üzərində qurulan mövcud rejimin 40 ilə yaxın tarixində bir qüvvənin bu dərəcədə güclü olması (ya da üstün mövqeyə yiyələnməsi) ilk dəfə baş verir. Parlamentdə qazanılan çoxluq, Üləmalar Məclisində (Ekspertlər Şurasında) mövqelərin əhəmiyyətli dərəcədə güclənməsi, yerli seçkilərin nəticəsi olaraq İslami şuralar və bələdiyyə məclislərində çoxluğun əldə olunması və nəhayət, prezident postunu da qazanması ilə isalahatçıların siyasi sistemdəki hazırkı yeri və rolu ilə bağlı parodoksal vəziyyət yaradıb. Onların xalqdan alıdığı mandatı tam şəkildə dəyərləndirə bilməsi yalnız mövcud siyasi sistemin buna verdiyi imkanlar və şərtlər çərçivəsində olması problemi bu paradoksal vəziyyətin əsas səbəbidir.\nİslahatçıları sıxan buxovlar\nİslahatçıların xarici siyasətdəki təşəbbüsləri hökümətin bilavasitə nəzarətində olmayan qurumlar (məsələn, İslam Keşikçiləri Korpusu), daxili siyasi addımları Ali dini lider, məhkəmə və çoxsaylı nəzarət, razılaşdırma qurumları tam şəkildə sərbəst hərəkət etmələrinə mane olur. Hökümətin bilavasitə cavabdeh olduğu sahə – iqtisadiyyat da tam olaraq Ruhani administrasiyasının nəzarətində deyil, ən başlıcası isə, bu sahənin gələcəyinə baxışla bağlı taktiki yox, konseptual fikir ayrılığı olması durumunda vahid iqtisadi-siyasi xəttin həyata keçirilməsi olduqca çətindir.\nRuhaninin birinci dönəm prezidentliyi zamanından bəri həyata keçirdiyi iqtisadi siyasət mahiyyət etibarı ilə liberal modelə yaxın olduğundan, reallaşdırılan tədbirlər (monetar siyasət, özəlləşdirmə, xarici sərmayənin cəlb olunması, bank-kredit sahəsində aparılan siyasət) ideoloji cəhətdən bu addımlara zidd olan Ali Dini Rəhbərin “Mücadilə iqtisadiyyatı” (digər adı ilə “Dirəniş İqtisadiyyatı”) modeli ilə paralel aparılması onların təsirini əhəmiyyətli dərəcədə azaltmışdır.\nBu vəziyyət, bəlkə də, 90-cı illərdəki Çində yerli kommunistlərin liberal islahatların həyata keçirilməsinə bənzəsə də, İran reallıqlarında bir sıra problemlər yaradır. Burda vəziyyət daha qəliz və mürəkkəbdir. Faktiki olaraq, iqtisadiyyatdan cavabdeh hökümət olsa da, onun əhəmiyyətli hissəsinə nəzarət edə bilmir. Ölkənin ÜDM-nin əhəmiyyətli hissəsi (müxtəlif dəyərləndirmələrlə görə, 20 fazidən 35 faizə qədəri) hökümətin nəzarətindən və auditindən kənar fəaliyyət göstərən bonyadlarda (müxtəlif islami fonldarın və vəqflərin) cəmləşib. Bu fondlar büdcə və vergi sisteminə daxil deyil, seçkili oraqanlara tabe olmadan iqtisadi və sosial funksiyalar həyata keçirir və belə durumda istənilən zaman hökümətin iqtisadi təşəbbüslərini neytralizə və sabotaj etmə imkanlarına malikdirlər.\nBu tip fondların sosial sahədəki fəliyyətləri (dövlətin sosial təminat institutlarından müstəqil olaraq sosial təminatın və müxtəlif sosial xidmətlərin həyata keçirməsi yolu ilə) isə onları ciddi ictimai və siyasi gücə çevirib.\nGöründüyü kimi, İrandakı mühafizəkarların siyasi sistemə təsir etmək və mövcud reallıqları korrektə etmək baxımından son dərəcə səmərəli siyasi və iqtisadi alətləri vardır. İslahatçıların siyasi sistemin onlar üçün verdiyi bu qaydalardan qurtulması üçün bütün səyləri hələ ki effektiv deyil. Əksinə, daha çox səlahiyyət tələbi son bir neçə ayda İranda parlamentar sistemə keçidin mümkünlüyü ilə bağlı bəzi fikirlərin gündəmə atılması, hətta Ali dini lider Əli Xamenei tərəfindən bu barədə neytral fikir səsləndirməsi islahatçılar üçün bir siqnal idi.\nHər nə qədər islahatçılar xalqdan gələn dəstəyi qabartmağa çalışsalar da, İran siyasi reallıqlarında bunun əhəmiyyəti o qədər də çox deyil. Çünki İranda qərb siyasi rejimlərində və konstitutsiyalarındakı kimi, suverenliyin daşıyıcısı xalq, yəni seçici deyil, Allahdır. Bu, açıq-aydın İranın Konstitusiyasında belə gedir. Allahın isə başqa təmsilçiləri var. Ona görə qərb siyasi kalkaları ilə mübarizə aparmağin burda o qədər də əhəmiyyəti yoxdur.\nTəbii ki, bütün bunları islahatçıların özləri də gözəl anlayırlar. Tərəflər bu anda kimin kim olduğunu həm də İran siyasi mədəniyyətinə uyğun olaraq göstərməyə çalışırlar. İrandakı məlum hadisələrdən öncə dekabr ayındakı büdcə müzakirələri zamanı iqtisadi uğursuzluqların səbəbləri haqqında islahatçıların geniş təbliğatı da bunun bariz nümunəsidir.\nSistem ziddiyyətlərinin xüsusiyyətləri\nRuhani hökumətinin islahatları daha da sürətləndirməsi, digər tərəfdə isə mühafizakar qanadın “Dirəniş iqtisadiyatı”nın alternativinin olmaması barədə bir-birinə zidd fikirlərinin ortaq məxrəc altına salınması hardasa qeyri-mümkündür. Bütün bu şərtlər altında fəaliyyət göstərən Ruhani hökuməti bir tərəfdən islahatların şok effektinin (inflyasiya, sosial güzəştlərin ləğvi, yoxsulluğun səviyyəsinin artımı, ÜDM-in aşağı düşməsi və s.) gətirdiyi imic itkilərini, digər tərəfdən isə islahatçılara səs vermiş təbəqənin aşırı gözləntiləri fonunda baş verməkdədir.\nBunun əksinə, mühafizəkarların Xameneyinin konkret iqtisadi konsepsiyadan çox ideologiyalaşmış “Dirəniş iqtisadiyyatı” şuarılarını tam istismar etməsi (məsələn, güzəştlərin saxlanılması, neft gəlirindən payların insanlara dağıdılması, daxili bazarın qorunması, bank sektoruna ciddi nəzarət və s.) davam edəcəkdir.\nBu problemlərin fonunda son günlərdə baş verən iğtişaşlar sadəcə bu ziddiyətlərin bir qədər üzərini açaraq, əvvəllər pərdə arxası aparılan və şərq etiketnin ədəb-ərkan tələbləri çərçivəsində gizlədilən qarşıdurmaları sadəcə ictimailəşdirdi. İran reallığında siyasi sistemin mürəkkəbliyini nəzərə alaraq tərəflər daha uzunmüddətli düşünməyə məhkumdular. Məhz bu səbəblərə görə, bu ziddiyyətlərin yenidən ictimai müzakirədən çıxarılmasını, tərəflərin isə siyasi sistemin institutlarında daha əlverişli mövqe və üstünlük qazanmaq kimi kənar müşahidəçi üçün statik görünəcək gündəlik siyasətə yenidən qayıdılacağını gözləmək daha məntiqli olardı.


Şirvan xanliginin suqutu: ozunden sonra qalanlar… « Musavat.az – Musavat onlayn qezet\nŞirvan xanliginin suqutu: ozunden sonra qalanlar…\n"Şirvanşahlar dövləti" əsərinin müəllifi Sara Aşurbəyli Vladimir Minorskinin müsəlman mənbələrində adı çəkilən Layzan vilayətinin Girdiman çayının yuxarı axarındakı müasir Lahıc vadisində yerləşməsi ilə razılaşır. Belə ki, Lahıc ilk orta əsrlərdə Sasanilərin vassal məlikliklərindən biri, X-XI əsrlərdə isə Şirvanın tərkibində idi. Məsudi və "Tarix-i əl-Bab" müəllifinin verdiyi məlumata görə Layzan vilayəti X əsrin əvvəlində Layzanşahın əcdadından irs qalmış mülkü idi. Layzanşah 917-ci ildə bütün Şirvanı tutdu, öz qohumlarını öldürərək, Şirvanşah titulunu da qəbul etdi. Aydın olur ki, Layzan məlikliyinin inzibati mərkəzi Lahıc idi. Beləliklə, Vladimir Minorskiyə görə, Layzan vilayəti müasir İsmayıllı rayonundakı Lahıc qəsəbəsi və ətraf kəndlərin və Layzan məlikliyi dairəsinə daxil olan bölgələrin (Məlhəm, Qonaqkənd, Zarat və s.) ərazisinə müvafıqdir. Sara Aşurbəyli qeyd edir ki, Lahıcın əhalisi – tatlar İrandan, Gilanın Lahican vilayətindən gəlmə olub, ehtimal ki, VI əsrdə Sasani hökmdarı I Xosrov Ənuşirəvan tərəfındən Sasanilər dövlətinin şimal sərhəd əyalətlərinə köçürülüblər. Lahıc adlı yaşayış məntəqələri hazırda Zaqatala, Xanlar rayonlarında, Abşeronda (Ləhəş kəndi – təhrif olunmuş Lahıc) da vardır.


Bakıda və Abşeron yarımadasında havanın dəyişkən buludlu olacağı, arabir tutulacağı , əsasən yağmursuz keçəcəyi gözlənilir.\nTemperaturun gecə 22-25° isti, gündüz 27-32° isti olacağı gözlənilir. Bakıda gecə 23-25° isti, gündüz 30-32° isti olacağı ehtimalı var.\nAtmosfer təzyiqi 758 mm civə sütunu, nisbi rütubət gecə 70-80 %, gündüz 45-55% təşkil edəcək.\nAbşeron çimərliklərində: Sumqayıt, Novxanı, Pirşağı, Nardaran, Bilgəhdə dəniz suyunun temperaturu 25-26° isti, Zağulba, Mərdəkan, Şüvəlan, Buzovnada 26-27° isti, Türkan, Hövsan, Şıx, Sahildə 27-28° isti təşkil edəcək.\nNaxçıvan Muxtar Respublikasında Axşam və gecə bəzi yerlərdə şimşək çaxacağı, yağış yağacağı ehtimalı var. Havanın temperaturunun gecə 16-21° isti, gündüz 33-38° isti olacağı gözlənilir.\nYuxarı Qarabağ: Xankəndi, Şuşa, Xocalı, həmçinin Xocavənd, Qubadlı, Zəngilan, Laçın, Kəlbəcər və Daşkəsən-Gədəbəy rayonlarında gecə və axşam bəzi yerlərdə şimşək çaxacağı, yağış yağacağı gözlənilir. Gündüz hava əsasən yağmursuz olacaq. Temperaturun gecə 13-18° isti, gündüz 22-27° isti olacağı gözlənilir.\nQazax,Gəncə, Goranboy, Tərtər, Ağdam, Füzuli, Cəbrayıl rayonlarında hava əsasən yağmursuz keçəcək. Lakin axşam və gecə bəzi yerlərdə şimşək çaxacağı, qısamüddətli yağış yağacağı ehtimalı var.\nBalakən, Zaqatala, Qax, Şəki, Oğuz, Qəbələ, İsmayıllı, Ağsu, Şamaxı, Siyəzən, Şabran, Xızı, Quba, Xaçmaz, Qusar rayonlarında əsasən gecə və axşam bəzi yerlərdə şimşək çaxacağı, yağış yağacağı gözlənilir. Havanın temperaturunun gecə 14-19° isti, gündüz 27-32° isti olacağı gözlənilir.\nMərkəzi-Aran: Mingəçevir, Yevlax, Göyçay, Ağdaş, Kürdəmir, İmişli, Ağcabədi, Beyləqan, Sabirabad, Biləsuvar, Saatlı, Şirvan, Hacıqabul, Salyan, Neftçala rayonlarında hava əsasən yağmursuz olacaq. Lakin gecə və səhər bəzi yerlərdə şimşək çaxacağı, qısamüddətli yağış yağacağı ehtimalı var. Temperaturun gecə 19-24° isti, gündüz 32-37° isti olacağı gözlənilir.\nMasallı, Yardımlı, Lerik, Lənkəran, Astara rayonlarında gecə və səhər bəzi yerlərdə şimşək çaxacağı, yağış yağacağı, gün ərzində havanın əsasən yağmursuz keçəcəyi gözlənilir.\nTemperaturun gecə 20-25° isti, gündüz 29-34° isti, dağlarda gecə 13-18° isti, gündüz 22-27° isti olacağı ehtimalı var.\n8 sentyabr 2014 22:37\n1 sentyabr 2014 23:05\nmeqaleye gore tskk\n1 sentyabr 2014 19:37\n1 sentyabr 2014 16:12\n1 sentyabr 2014 15:06\n1 sentyabr 2014 11:46\n1 sentyabr 2014 11:43\nღXəbərə görə təşəkkür edirəmღ\n1 sentyabr 2014 10:50\n1 sentyabr 2014 09:22\n1 sentyabr 2014 09:02


Avtomobil satışı elanı göndərin - Kapotnya, Moskva\nMoskvanın Kapotnya səmtində bir avtomobil satışı üçün bir elan yerləşdirin. Moskva və Moskva vilayətində pulsuz elanlar lövhəsi.\nMoskvanın Kapotnya ərazisindəki bir avtomobilin satışı üçün bir elan yerləşdirmək istərdinizmi? Sizin üçün ən təsirli həll yolu 495.city elan saytında bir avtomobil satışı üçün bir elan yerləşdirməkdir. 495. şəhər - Moskvanın bütün bölgələrini və Moskva vilayətini əhatə edən bir elan lövhəsi. Hər gün minlərlə istifadəçi burada məhsul axtarır. Onlara təklifiniz barədə danışın və müştəri tapmağınıza kömək edəcəyik.\nR-də bir avtomobil satışı üçün elan verin. Kapotnya, Moskvanın 495. şəhər bülleten lövhəsində çox sadədir.


22:14 18.03.2021 Dünya\nTASS xəbər verir ki, bu barədə Xarici İşlər Nazirliyi məlumat yayıb.\nQeyd edək ki, artıq bir neçə gündür, ABŞ-Rusiya münasibətlərində gərginlik daha da artıb. Birləşmiş Ştatların prezidenti Rusiyanı ABŞ-da keçirilmiş prezident seçkilərinə müdaxilədə, habelə digər məsələlərdə ittiham edib. Bununla yanaşı, Ağ Evin mətbuat katibi bu gün Rusiyaya qarşı məhdudlaşdırıcı tədbirlərin görüləcəyi anonsunu verib. Rusiya isə ABŞ-dakı səfirini məsləhətləşmək üçün Moksvaya çağırıb.


Mirsamir Məmmədov: "Ölkə gəncliyi yüksək səviyyədə dövlət qayğısı ilə əhatə olunub" » Avrasiya.Net\n04 fev 18:51Sosial\nMirsamir Məmmədov: "Ölkə gəncliyi yüksək səviyyədə dövlət qayğısı ilə əhatə olunub"\nDövlətimizin ən başlıca siyasəti gənc nəslə yüksək qayğı və diqqəti əhatə edir.\nGəncliyimizə qayğı göstərilməsi, gənclərin yetişdirilməsi dövlətimizin başçısının ən ümdə siyasətidir. Dövlətimiz bu istiqamətdə bütün lazımı addımları atır..\nBunu, Dövlətimizin gənclər siyasətindən və dövlətimizin gənc nəslə qayğı diqqətindən danışarkən, politoloq Mirsamir Məmmədov deyib. M. Məmmədov əlavə edib ki, Azərbaycanda uşaqlara, körpələrə, gənclərə qayğı və diqqət göstərilməsi xalqımızın Ümummilli Lideri, Ulu Öndər Heydər Əliyevin hakimiyyət başına qayıdışından sonra Dövlətimizin ən prioritet siyasətinə çevrildi. Məhz Ümummilli Liderin qayğısı və diqqəti sayəsində Azərbaycanda digər bütün sahələr kimi gənclər siyasəti də inkişaf etdirilməyə başlandı. Ölkə gəncliyinin güclü inkişafı üçün Gənclər və İdman Nazirliyini təsis edən Ulu Öndər Heydər Əliyev, 1997-ci ildə 2 fevral tarixini Gənclər Günü elan etdi. Bütün bunlar, Ulu Öndər Heydər Əliyevin bütün siyasəti, gəncliyimizin, uşaqlarımızın layiqincə yetişdirilməsini, ölkəyə, xalqa, Dövlətə layiqli töhvələr verə bilməsini ehtiva edirdi. Məhz dahi şəxsiyyət tərəfindən yarandığı gündən Azərbaycan Dövləti bu amallara xidmət etməkdə və Ulu Öndər Heydər Əliyevin siyasətinə uyğun olaraq bu mütərəqqi addımları atmaqdadır. Və təsadüfi deyil ki, bu gün Ulu Öndər Heydər Əliyevin siyasi irsini, yolunu layiqincə davam etdirən, Ulu Öndərin zəngin Dövlətçilik strategiyalarını uğurla icra edən Dövlətimizin başçısı möhtərəm cənab İlham Əliyev gəncliyimizin daha da yüksək və daha da dinamik inkişafı üçün bütün imkanlarını səfərbər etmişdir və bu səbəblə 2007-ci ildə möhtərəm cənab Prezident tərəfindən Gənclər Fondu yaradıldı və hal hazırsa fərdi şəkildə çoxlu sayda gənc, Gənclər Fondunun maliyyə dəstəyindən yararlanaraq müxtəlif layihələr həyata keçirtməkdədir. Bu gün Dövlətimizin gənclərimizə, gəncliyimizə qayğı və diqqəti ölçüyəgəlməz şəkildədir.\nMirsamir Məmmədov qeyd edib ki, eləcə də Heydər Əliyev Fondunun ölkə gəncliyinə və xüsusən körpə uşaqlara qayğısı misilsizdir. Bütün hər kəsə məlumdur ki, Heydər Əliyev Fondunun Prezidenti, ölkənin birinci vitse-prezidenti hörmətli Mehriban xanım Əliyevanın uzun illərdir fəaliyyətinin əsas və əhəmiyyətli hissəsini körpə uşaqlara qayğı və diqqətin göstərilməsi təşkil edir. Xüsusən, səhhətində problemi olan, anadangəlmə əlilliyi olan uşaqların daim müayinəsi, müalicəsi, hətta xaricdə əməliyyat lazım gəldikdə məhz əməliyyatı daim diqqət mərkəzində saxlanılaraq bütün köməkliklər Mehriban xanım Əliyeva tərəfindən göstərilməkdədir. Təbii ki, bütün qeyd etdiyim faktorlar hamısı bütövlükdə Azərbaycanda uşaqlara, gənclərə Dövlətimizin misilsiz qayğısının təzahürüdür.\nGəncliyi sağlam ruhda, vətənpərvərlik hisslərilə yetişən bir ölkənin təhlükəsizliyi, inkişafı daimi və əbədidir. Bir ölkənin gələcəyinin daha da parlaq olması, onun nümunəvi və inetellektual gəncliyinin yetişməsindən asılıdır. Bu gün gəncliyimiz məhz Dövlət qayğısı ilə yüksək şəkildə əhatə olunmuşdur və günbəgün inkişaf etməkdədir. Hazırda ölkəmizdə intellektual, vətənpərvər, dövlətçiliyimizə bağlı olan nümunəvi gənclik yetişməkdədir. Bu isə xalqımızın və ölkəmizin gələcəyinin daha da işıqlı və firəvan olması deməkdir, deyə M. Məmmədov bildirib.